Foros - Diariovasco.com • Ver Tema - BETIZU KATEA: PENAGARRIA!!!!\nBETIZU KATEA: PENAGARRIA!!!!\npor Egitarra el Jue Oct 05, 2006 3:56 pm\nPenagarriak dira Euskalteleko BETIZU Katean ematen dituzten marrazki bizidunak. Zaharrak (50-70 hamarkadetan eginak), matxistak, motelak... benetan txar txarrak.\nGauza da gure umeek ez dutela ikusi nahi Betizu katea eta hori da euskeraz daukagun umeentzako kate bakarra. Nahi dute Playhouse Disney eta holako kateak ikusi. Erderaz, noski. Eta horrela bere lehen harremana telebistarekin erderaz egiten da.\nBestalde, erderaz dauden kate batzuk dira oso oso onak. Adibidez Disneykoak dira modernoak, gaur egungoak, beti printzipio hobeak erakusten: berdintasuna, bakea, norberaren responsabilitatea. Bitartean Betizu Katean Popeyek eta Supermanek kolpe eta borrokak egiten dute bere neska tuntuna askatzeko asmoz.\nAskotan entzuten dugu erabilibehar dugula euskera gure bizitzaren arlo guztietan. Ba Betizu kateakoek ez digute batere laguntzen.\npor 45 el Jue Oct 05, 2006 4:52 pm\nOxala tokiko telebista euskaldunak ugaritzen direnean (HAMAIKA taldearen eskutik, nola bestela?) bestelako edukiak sartzen dituzten. Nik aspaldi igaro nuen ume aroa, bainan oraindikan Son Gokurekin darraite!!!\nbeste planeta batetik\npor idazle2005 el Jue Oct 05, 2006 8:07 pm\nEuskal Herrian bizi naiz, bainan UPNko gaztelar abertzaleen feudoan, hemen ez dugu ETBren seinalerik jasotzen. Ta Euskaltelik ez dago, zuen kexa motiboak enbidia ematen didate niri, pentsa eskaskeriak amets, hau beste planeta bat da.\npor Egitarra el Vie Oct 06, 2006 7:45 am\nBai Idazle, arrazoia daukazu. Egoera erdinormalizatu honetan bizi garenok ez gara behar bezela zuekin akordatzen. Nafarroa Oinez-era edo Herri Urrats-era urtean behin joatearekin nahikoa egin dugula uste dugu.\nBaina hemen euskara indartzeko eta berpizteko aukera daukagu eta ez badugu ondo aprobetxatzen, akabo. Nere seme-alabek ez dute nahi marrazki bizidunak euskeraz ikusi. Erderaz nahi dute. Zergatik oraindik ez badira erderaz ondo moldatzen? Ba euskeraz ematen den programazioa txarra delako.\nGuk, gurasoak bezela, ahalegin guztiak egiten ditugu, etxean euskeraz, noski, ikastolara eraman, baldin bada aukera jolasak, liburuak, ideoak, beti euskeraz... baina behar dugu kanpoan mundu euskaldun erakargarri bat, bestela umeek uste dute euskara dela etxeko hizkuntza, edo umeen hizkuntza, ze kanpoko mundua eta bere aukera zoragarri guztiak erderaz daudelako.\nEta agian arrazoia daukate.\npor idazle2005 el Vie Oct 06, 2006 8:21 am\nBainan umearen arrazoiak, gutxi balio du eldugabeak dira ta horrela jokatzen dute, zer komeni zaien zuk erabaki behar duzu, ta egun batean egiten dituzunak eginda. Zure betebeharrak egin da zihur enez eldu izaten direnean gizon eta emakume ta zu agure zu bezala pentsatuko dute euskerataz, beraiek izanik hau da kriterioa izango dute orain bezela, baino ondo egindako kriterioa, ta bere umeekin arazo berdina izanen, guraso izatea ederra da eta egunero zenbat istilu aserre eta abar.\nBide onean zoaz ni zurekin nago, ez etsi.\npor 45 el Vie Oct 06, 2006 4:47 pm\nIdazle, nik uste nuen EITBko seinalea Euskal Herri osora zabaltzen zela eta Errioxa, Kantabria eta Aragoiko zati batzuk hartzen zituela ere. A ze berri txarra. Zer egin dute bada UPNkoek iritsi ez dadin?? Azken orduko sanzkeria edo zer hostia? Aski da, demontre! Noiz arte gorroto hau?\npor idazle2005 el Mar Oct 10, 2006 1:53 am\nHoriek dira behar ditugunak, konpainiek badute baimena ipintzeko, direla hiru urte.\nOrdaindu egiten dute gainera, bainan jende gutxi bizi gara eta ez da errentagarria. Kaltetuak euskal kateak eta vodafone. Upnko komunikazio bulegoan honen berri izango dute, herri txiki gehiagotako arazoa bait da, bainan horra hor oportunitatea, ezer ez egiteko.\nEuskadi Irratia entzuten dut\npor idazle2005 el Mar Oct 10, 2006 1:59 am\nNahiz eta ez izan irrati zalea, bere linea jasan garria egiten zait, gusturaino ez zait iristen, ta euskalduna delako. Nafarroan badakizu ba dagoela beste emisora bat, Euskal Herria Irratia, hain zuzen bainan ez du emititzeko baimenik eta isilik dago. Hor bai hemengo gobernuak ba duela eragin behar beharrezkoa diskriminazio xenofobo hau mantentzeko. Eta hemen besterik ez dago.


Bolatoki taberna azaroan itxiko dute berriz errentan eman arte - Elgeta - Goiena.eus\nBolatoki taberna azaroan itxiko dute berriz errentan eman arte\nIrati Agirreazaldegi 2005-10-21 11:07\nEgungo tabernariek azaroaren 16an utziko dute Bolatoki taberna. Ondoren, udalak baldintzak aztertuko ditu berriz errentan eman ahal izateko. Euren asmoa da berriz zabalik egotea kiroldegia berritzeko lanak amaitzen dituztenerako.\nKiroldegia eta pilotalekua berritzeko lanetan dihardute udatik; eta lanak besteak beste Bolatoki tabernan ere egiten ari dira.\nHori dela eta taberna errentan daukatenek hainbat eskari luzatu dizkiete Udal ordezkariei eta bete ezean azaroan taberna itxiko dutela jakinarazi digute. Obrak hasi zirenetik oso egoera kaxkarrean ari gara lanean. Komunik eta berogailurik gabe gaude; tabernara sartzeko oztopoak daude eta gainera goiko jangela itxi digute. Horrek eragin du azken aldian jende gutxiago etortzea tabernara, eta horrela ezin dugu segi, esan digute Bolatoki tabernakoek.\nUdaletik, ordea, taberna azaroaren 16an itxiko dutela baieztatu digute. Ondoren aztertuko dute berriz errentan emateko zein baldintza ipini. Aurreikusita dago martxorako kiroldegiko berritze lanak amaituta izatea; eta taberna aldekoak baliteke lehenago egitea. Beraz, ordurako taberna errentan emateko asmoa daukagu, esan digu alkateak.\nBestalde, Patxi Basaurik esan digu, proiektukoez gain, beste berrikuntza batzuk ere egingo dituztela frontoian: frontisa eta kantxa zabaldu eta ezker pareta altueran altxatu egingo dute eta sarea kendu. Horrela, pilotak ez du hainbeste aldiz sabaia joko eta jokoa ez du oztopatuko.


'Lampara Minera 2013' sariaren irabazlea, Jeromo Segura, 'Gau Flamenkoak' zikloan egongo da - Uriola.eus\n'Lampara Minera 2013' sariaren irabazlea, Jeromo Segura, 'Gau Flamenkoak' zikloan egongo da\nuriola.eus 2014-11-27 09:50 Kultura-aisialdia Abando - Indautxu\nHuelvako kantaorea Jesus Guerrero gitarra-jotzailearekin eta Antonio Molina 'El Choro´ dantzariarekin arituko da bihar, azaoak 28, 22:00etan, Silken Indautxu hotelean, 'Gau Flamenkoak' deritzon zikloan.\nBilbao 700 Fundazioak jarraipena eman dio zikloari Bilbao Flamenko Jaialdian izandako arrakasta ikusita. Jaialdi horretan omenaldia eskaini zitzaien Paco de Luciari eta El Tortari.\nOraingo honetan, berriz, 'Lampara Minera 2013' saria irabazi zuen Jeromo Segura izango dugu Bilbon, Jesus Guerrero gitarra-jotzailearekin eta Antonio Molina 'El Choro' dantzariarekin batera.\nJeromo Segura Huelvan jaio zen 1979an. Autodidakta hasieran; cantaore izateko zituen ezagupenak eta formak finkatu zituen maisu handien ikasle izanik, hala nola, Naranjito de Trianarena edo Jose de la Tomasarena, besteak beste. Ibilbidea bakarlari moduan egin arren, hainbat herrialdetan izan da dantza-konpainietako figura handiekin:\nConcha Vargas, Rafael Campallo, Pastora Galvan, Merche Esmeralda edo Javier Baronekin. Cantaore ospetsuekin ere bai: Jose Merce, Carmen Linares, Jose Menese edo El Lebrijanorekin, baita izen handiko gitarra-jotzaileekin ere: Miguel Ángel Cortes eta Niño de Purarekin esaterako. Duela hamar urte geroztik, Eva Yerbabuena konpainian dihardu. Konpainia horrekin Bilbon izan zen iaz 2013ko Bilbao Flamenko Jaialdian, 'Lampara Minera' saria irabazi eta handik gutxira hain zuzen.\nErrepertorio zabala dakar Bilbora Huelvako kantaoreak. Beste artista handi bi datoz berarekin: dantzaria, Huelvako Antonio Molina 'El Choro' . Honek 2006an bere konpainia sortzeaz gain, Israel Galvan, Rafael Campallo, Eva Yerbabuena, Mercedes Ruiz eta Javier Baronen konpainiekin hartu du parte.\nGitarra-jotzailea, berriz, Cadizko Jesus Guerrero. Musikari hau Bilbon izan zen 2012ko Bilbao Flamenko Jaialdian Miguel Povedarekin batera.


Kazetaritza, bertatik bertara « VGaztea bloga\nKazetaritza, bertatik bertara\nKategoriak: Gazteen emaitzak. — Etiketak: gazteak, kazetaritza, kultura, parte hartzea — 1 abuztua 2017 08:13\nUda une egokia da eguneko gaiak sakonxeago aztertu ahal izateko, urteko beste garai batzuetako abiadura azkarretik aske.\nAbuztuan “Kazetaritza bertatik bertara” jardunaldiak egiten dira Gasteizen. Programa honek gaurko gaiak lantzen ditu, kazetari eta adituen eskutik, herritar guztiei irekitako eztabaida eta gogoeta espazioak sortzeko asmoz.\nJardunaldiak abuztuaren 28tik eta irailaren 2ra ospatuko dira.\nKazetaritza, bertatik bertara 2017 programa


Surf Tauletako Berrikuntza Lehiaketaren III. edizioak badu irabazlea - Deia\n22 proiektu aurkeztu ziren\nSurf Tauletako Berrikuntza Lehiaketaren III. edizioak badu irabazlea\ndeia.eus 16.07.2020 | 12:56\nProiektu irabazlearen prototipoa. Donostiako Udala\nProiektu irabazlearen prototipoa.\nDONOSTIA. Hasiera batean aurkeztu ziren 22 proiektuen artean, Surf Tauletako Berrikuntza Lehiaketaren III. edizioak badu irabazlea: Eko-Zaintzaileak, zeinak kartoizko sare-egitura batetik egindako surf-taula baten proiektua aurkeztu egin zuen. Aurten birtualki egin behar izan da lehiaketa, koronabirusak eragindako egoera dela eta.\nEpaimahaikideek proiektu irabazlea baloratu dute "surf-taulara % 100 bideratutako ideia berritzaile bat konbinatzeagatik, zeinak jasangarritasun-irizpideak aplikatzen baititu taularen propietate mekanikoak kontuan hartuta. Gainera, produktua erakargarria da bisualki, eta hari buruz gehiago jakiteko interesa sortzen du". Epaimahaia honako hauek osatu dute: Adur Letamendia, Pukas ordezkatuz; Javier Gonzalez SurfLogic-eko ordezkaria; eta Eduardo Cenzano, Trinity Board Technologies-eko ordezkaria.\nBeste proiektu finalistetako bat, jatorri berriztagarria duten materialekin, hala nola paperarekin, surf-taulak egitea izan da. Horiek, fabrikazioan, zero inguruko H2O isuriak sortzeaz gain, langileen osasunerako arriskua murrizten dute, beste abantaila batzuen artean. Epaimahaiaren ustez, "Proiektu berritzailea da, eta egungo arazo garrantzitsu bat konpontzen du, surf-taulak fabrikatzeak eragiten dituen hondakinak, hain zuzen ere. Soluzio bat proiektuak, gainera, tokiko baliabideekin eta benetako irtenbideekin konpontzea planteatzen du."\nBigarren postuan berdindurik, taulak alokatzeko sistema autonomo eta automatizatu bat garatu duen taldea dago. Hondartzako oineko zaintza-euskarri baten eta aplikazio mugikor baten bidez, surfa praktikatzeko aukera ematen die material propiorik ez duten edo olatu egokietan eramaten ez duten pertsonei. Epaimahaiaren ustez, "Berrikuntza ez dago produktuari aplikatuta, banaketari baizik. Hiri handietan antzeko ideiak daude, baina alokairuko bizikletentzat, patin elektrikoentzat eta abarrentzat. Ideia horrekin Donostia munduan kokatu ahal izango litzateke surflariaren eskura dagoen locker zerbitzu honekin, gazte, moderno eta kirol helmuga gisa."\nBakio busca voluntarios para la brigada verde.


Partaidetza lehiakortasunerako tresna - Artikulua - ORAIN Gipuzkoa\nPartaidetza lehiakortasunerako tresna\nLangileen partaidetza sustatzeak talentua gordetzen laguntzen du.\nMitbestimmung. Hitz alemaniarra izanik, “elkar-kudeaketa” bezala eman da euskaraz, eta esan nahi du langileek lan aktiboa egiten dutela beren enpresen kudeaketan. Alemaniako esperientzia oso aurreratua dago esparru horretan; izan ere, partaidetza legegintzako ordenamenduaren barruan dago 70eko hamarkadaz geroztik, eta kasu batzuetan derrigorrezkoa ere bada. Langileek ordezkariak dituzte herrialdeko enpresa nagusienetako administrazio kontseiluetan eta, ondorioz, aukera dute erabakiak hartzeko prozesuetan parte hartzeko eta, aldi berean, erantzukizunak partekatzeko.\nElkar-kudeaketa edo partaidetza horren onurak ugariak eta desberdinak dira. Nabarmenetako bat enpresa barruan ekintza unitatea eraikitzea da: langileek eta zuzendaritzak erantzukizunak partekatzen dituztenez, helburuak ere bat datoz eta, horrela, alderdi guztien inplikazio osoa lortzen da enpresa aurrera ateratzeko; horrez gain, lan harremanak ere hobetu egiten dira. Hau da, etorkizunari begira kudeatu behar da, epe motzetik atera eta epe ertain eta luzera begiratu. Etorkizunari buruz pentsatu behar da.\nHalaber, langileen partaidetza sustatzeak talentua gordetzen laguntzen du; izan ere, gaur egun, enpresei gero eta gehiago kostatzen zaie langile kualifikatuak kontratatzea. Erakundeen ikuspegitik begiratuta, enpresari aukera ematen zaio kokatuta dagoen tokian bertan sendotzeko, jarduera ekonomikoa sustatuz eta lurraldea indartuz.\nGai hau aipatzen dut, joan den astean, MAN eta MAN Truck y Bus enpresako giza baliabideen arduradun Josef Schelchshorn jaunarekin izandako elkarrizketan aztertu genuelako, beste gai batzuen artean; izan ere, Schelchshorn jauna Gipuzkoan izan da Etorkizuna Eraikiz foru programan eraikitzen ari den internazionalizazio sarearen esparruan. Bilera horretan langileen partaidetzari buruzko ikuspegi interesgarria ezagutu ahal izan genuen, Schelchshorn jaunak zuzenean ezagutzen baititu Alemania, Hungaria eta Espainiako esperientziak, herrialde horietan guztietan lan egin duelako giza baliabideen alorrean.\nGure lurraldeak tradizio handia du lan partaidetzaren inguruan. Izan ere, kooperatiba eta lan-sozietateak, beste forma juridiko batzuen artean, gure enpresen idiosinkrasiaren zati dira, eta kontzeptua enpresa eta lehiakortasun ereduaren DNAn sartuta dago; halaber, ez da ahaztu behar eredu horretan oinarritzen direla gure babes sistema eta gure ongizate maila. Guretzat, Gipuzkoako Foru Aldundiarentzat, partaidetzak garrantzi berezia hartu du legealdi honetan, eta apustu handia egiten ari gara ildo horretan, estrategia integral bat jarri baitugu martxan hautatutako norabidean aurrera egiteko.\nAlde batetik, Ekonomia Sustapeneko departamentuak hainbat laguntza jarri ditu abian partaidetza sustatzeko eta, halaber, finantza tresna bat bideratu du alor horrekin lotutako proiektuak bultzatzera. Bestalde, Gipuzkoako Foru Ogasunak gure zerga araudia aldatu zuen joan den urtearen bukaeran, enpresen transmisio prozesuetan, kapitalaren egituretan, sartzen diren langileei pizgarriak emateko. Azkenik, Etorkizuna Eraikiz ekimenaren barruan, ikerketa lerro bat ireki da unibertsitateen lankidetzarekin eta, aldi berean, hainbat esperientzia pilotu jarri dira martxan epe ertain eta luzera esparru horretan sakontzeko.\nNeurri horiek guztiak lur emankorrean landatutako haziak dira, baina oraindik asko dago hobetzeko. Gipuzkoako Foru Aldundiaren erronka nagusienetako bat da “zer egin” edo “nola aritu” gure ekimen guztietan eraginkorrak izaten jarraitzeko. Premisa horretatik abiatuta sortu da Etorkizuna Eraikiz programaren barruan internalizazio sarea eraikitzeko ideia eta, kasu honetan, baliagarri zaigu partaidetza alorrean egiten ari garen lana ospe handiko aditua den Schelchshorn jaunarekin kontrastatzeko.\nBeraz, bilera hori baliagarri izan da puntu komunak aurkitzeko eta hobekuntza bideak lantzeko eta, aldi berean, hautatu dugun norabidean jarraitzeko. Gipuzkoan, Alemanian bezala, badakigu langileen partaidetzak abantaila asko ekartzen dituela. Hemen, han bezala, enpresa barruko ekintza unitatearen alde egiten dugu, elkartuta indartsuagoak garelako eta, deslokalizazioen garaian, ahaleginak egiten ditugulako gure enpresak lurraldean geldi daitezen. Gure ekonomiak irabazten duelako eta, ondorioz, gure ongizate mailak. Denok irabazten dugulako. Gipuzkoak irabazten duelako.


Suelta La Olla: "Kaixo @admin eta jarraitzaile maiteak. Milesker k…" - Mastodon.eus\n2022(e)ko Mai 06, 11:24\nKaixo @sueltalaolla, lehenik eta behin aitortu behar dizuegu instantzia hau administratzen dugunoi ikaragarri gustatu zaigula zuon berri izatea eta ondo etorria ematen dizuegula fedibertsora.\nHau esanda, mastodon.eus komunitateak hizkuntzekiko duen politika gogorarazi nahi dizuegu https://mastodon.eus/about/more\nIkusi dugu sare honetan egin dituzuen interakzio guztiak gaztelaniaz izan direla. Etorkizunean nola hitz egiteko asmoa daukazue? Ahal bezainbeste erabiliko duzue euskara?\nSuelta La Olla @sueltalaolla@mastodon.eus\nKaixo @admin eta jarraitzaile maiteak. Milesker komentatutakoagatik, twitterreko dinamiketatik gatoz eta hauek alde batera uzteko intentzioa dugu. Noski, komunitate honen baloreak baita ere gure egin ahal izateko.\nAlbisteetako edukiak gehienbat gazteleraz dira, nahiz eta askotan saiatzen garen euskarazko edukiak bultzatzen. Guzti hauen berri emateko egingo ditugun Tootak euskaraz izango dira.\nNorbaitek arazoren bat izango balitz, prest gaude entzuteko eta hitz egiteko!\n2022(e)ko Mai 06, 12:45 · · Web · 3 · 2 · 7\n2022(e)ko Mai 06, 12:48\n@sueltalaolla Mila esker! 👏👏👏\n2022(e)ko Mai 06, 13:00\n@sueltalaolla @admin Nik badut arazoa.\nHau AR-NAS-GU-NE bat da. Uste dut askoz gehiago ez dela esan behar.\n@bixardune baina euskaraz idazteko konpromisoa hartzen badute, zein da arazoa?\n2022(e)ko Mai 06, 13:04\n@desertorea @sueltalaolla @admin Konpromiso hori hartuta (eta beteta) nik arazorik ez. Baina ez diet hori ulertu mezuan...\n2022(e)ko Mai 06, 13:08\n@bixardune oso argiak izan direla uste dut "Guzti hauen berri emateko egingo ditugun Tootak euskaraz izango dira."\nAre gehiago, zoriondu egin behar nituen gurekiko errespetua erakusten dutelako. 😂\n2022(e)ko Mai 06, 13:01\n@sueltalaolla @admin 'Saiatzeko' badituzue beste ehunka instantzia, irratia, webgunea... Hemen EGITEN da.\n2022(e)ko Mai 06, 13:30\n@bixardune @sueltalaolla @admin\nEsan dute beaien proiektuan saiatzen diala. Hemen, mezuak euskeraz izango diala. Argi utzi dute ingo dutela.\nUtzi izaten. Gero ikuste badeu ez datorrela bat gure nahiekin, hitzeingo deu berriz, baño hasteko utzi izaten\n2022(e)ko Mai 06, 14:51\nKaixo!! Ni ere asko pozten naiz Hala Bedi hemen ikusteaz (halabelarri baita ere 😌✌) baina iruditzen zait Suelta la Olla irratsaioarentzat agian egokiagoa dela @niko -ren NoBigTech instantzian sortzea erabiltzaile bat. Bai hizkuntzagatik (irratsaio horretan gaztelania delako nagusi) eta bai instantzia horretako publikoarengana iristea interesgarria delako ere.\n2022(e)ko Mai 06, 14:52\n@porru @niko @bixardune @sueltalaolla @admin\nHori bai, mastodon.eus edo mastodon.jalgi.eus instantzian sortu behar lirateke HalaBedi erabiltzaile orokorra, Hizpidea, Zebrabidea... eta horrelakoak!\nSuper ongi etorri!!\nPD: Argia baino beranduago, baina Berria, Alea... baino lehen iritsi zarete fedibertsora 😗💫🤏👌😂\n2022(e)ko Mai 12, 02:22\n@mikelgs @porru @niko @bixardune @admin asko poztu nintzen Suelta la Olla hemen ikustean baina gaztelaniaz ari zirela ikustean ez nituen jarraitu eta mututu ala ez zalantzan hasi nintzen. Denbora-lerro lokala euskara hutsean ikustea altxor bat da!\n@sueltalaolla beste nonbait gaztelaniazko kontu bat irekitzen baduzue, pozarren jarraituko dizuet (jarraitzen ditudan beste pertsona eta talde dibertsoarekin batera). Lan bikaina egiten duzue! Animo eta eskerrik asko\n2022(e)ko Mai 12, 08:24\nHori da, Suelta la Olla irratsaioak gaztelaniazko instantzia batean kontua irekitzen badu, abisatu mesedez @halabedi !\n@porru @niko @bixardune @admin @sueltalaolla\n2022(e)ko Mai 12, 05:53\n@bixardune Barkatu, baina ez. @admin i espreski galdetu nion hori, hona migratu baino lehen, ez zaidalako interesatzen kontu nagusia euskaraz BAKARRIK egin daitekeen instantzian izatea. Nik beste hizkuntzetan ERE jarduten dut, eta ez dut horregatik arazorik izan nahi. Eta, gaizki gogoratzen ez badut, esan zidaten hemen NAGUSIKI (baina ez BAKARRIK) euskaraz aritzea zela araua. Diot, zuk hemen @sueltalaolla koei idatzi bezalako aldarri (zatarkeri) hori bezalakoak askotan irakurtzen ditudalako.\n2022(e)ko Mai 12, 07:14\n@txikillana, arrazoi duzu, zatar idatzi nuen eta ez zen nire asmoa inor asaldatzea.\nNik ere ez dut soilik euskaraz idazten, ez diet soilik jarraitzen euskara hutsean idazten dutenei, baina @halabedi ez da kadenakope, eta hau ez da Txuter, beraz, ez ditut irizpide berdinak aplikatzen batan zein bestean. Horrek nire 'sakatze' hori justifikatzen duela iruditzen zait (ez zatarkeria, baina).\n@txopi erabiltzaileak esan bezala, lokala euskara hustean izatea luxu bat da... eta hala dut gustuko @admin


Geroaldiko formak [Sareko Euskal Gramatika]\n(Oraineko) Geroa (egingo dut) da geroaldia adierazteko euskarak daukan adizki nagusia. Kategoriari dagokionez, ordea, ez da erraza esatea zer super-kategoria semantiko unibertsaletan sartu beharko genukeen euskarazko adizki hau: aldian, aspektuan, moduan? Egia esan, ez dago garbi holako baten barruan sartu beharra legokeen. Baina, hala ere, super-kategoria baten barruan sartu nahi izanez gero, esango genuke euskararen Geroak, gehienbat, aldia (tenpusa) adierazten duela. Izan ere, Iraganak bereziki lehenaldia adierazten badu, eta Orainak batez ere orainaldia adierazten duen bezala, Geroak batik bat geroaldia adierazten du. Beraz, oro har, aldia (tenpusa) ematen du aditzera euskararen Geroak.\nDena dela, geroaldia ez da tenpus arrunta, zeren lehenaldia eta, neurri batean, orainaldia gertatutakoak eta errealak badira ere, geroaldiak gertakizuna edo etorkizuna adierazten baitu. Etorkizunezko gertakariak, jakina, gertatu gabeak dira, eta horregatik beti daukate aurresan edo iragarpen kutsu bat. Hortaz, geroaldiak, funtsean tenpus bat izanda ere, moduzko esanahiak ere adierazten ditu.\nBestalde, euskararen beraren morfologiari erreparatuz, eta oposizio eta distribuzio kontzeptuetan oinarrituz, EGLU-IItik hasita, hizkuntzalari batzuek proposatu izan dute euskararen Geroa aspektu bat dela. Hipotesi honen oinarria ondoko obserbazioan datza: euskarazko aspektu Burutua eta aspektu Burutugabea, biak, Orainarekin eta Iraganarekin konbinatzen badira, eta euskarazko Geroa ere Orainarekin eta Iraganarekin konbinatzen bada, orduan, distribuzio bera izanda, hirurek (hots, Burutua, Burutugabea eta Geroa) egon beharko dute super-kategoria beraren barruan: aspektuaren barruan, hain zuzen.\nOndorioz, badirudi proposa daitekeela euskararen Geroa aldi bat (tenpus bat) dela, baina baita modu bat dela ere, eta EGLU-IIren tradizioaren barnean aspektu bat dela proposatu izan da. Haatik, askotan aipatu denez, hemengo proposamena da ez dela hain garrantzitsua esatea zer super-kategoriaren barruan dagoen adizki zehatz bat. Ikuspuntu honetatik, garrantzitsuago da esatea zer eduki semantiko daukan euskarazko forma horrek, berez. Ez besteen aurka. Hemen ez da onartzen distribuzioan edo oposizio morfologikoan oinarritu behar garenik soilik sailkapen bat egiteko. Are gehiago, ez dago garbi sailkapen holistiko bat egitea beharrezko gauza denik. Beraz, garrantzitsuago da deskribatzea zer adiera ezberdin dauzkan adizki batek, jarraian egingo den moduan.\nOraineko Geroa (egingo du)\nArestian aipatu denez, euskarazko Geroaren erabilera nagusia geroaldia adieraztekoa da. Horrela, Geroa erabiliko dugu oraingo momentutik aurrera jazoko den gertaera bat adierazteko, (1) eta (2) adibideetan ikusten denez.\n(1)\tDatorren astean opari bat erosiko diot\n(2)\tBihar mendira joango gara\nSubjektua lehenengo pertsona denean, goiko adibide bietan gertatzen den moduan, geroaldiak nahi edo intentzio adiera islatu ohi du. Horrela, (1) adibidean opari bat erostea da, azken batean, subjektuak egiteko duen asmoa edo gogoa; eta gauza bera ikusten da (2) adibidean mendira joateko asmoarekin.\nBeste batzuetan, eta batez ere subjektua bigarren pertsona denean, geroaldiak betebehar edo aginte ahul bat, edota debeku bat adieraz dezake.\n(3)\tEsaten dizuedanean, azterketa egiten hasiko zarete\n(4)\tEz duzu ahoa zabalduko, baimena ematen ez dizuten bitartean\nGalderekin, kontrako zentzua ere har dezakete lehen eta bigarren pertsonei dagozkien adizkiek: bigarren pertsonek nahia ere azal dezakete, eta halaber lehen pertsonek betebehar ahula edota baimena.\n(5)\tZer hartuko duzu zuk afaltzeko?\t(nahia)\n(6) Jarriko zarete, mesedez?\t(aginte ahula)\n(7)\tZer egingo dut nik egoera honetan?\t(betebehar ahula)\n(8)\tHasiko gara azterketa egiten?\t(baimena)\nIkusten denez, geroaldia askotan joaten da kutsu modal batekin batera: nahia, intentzioa, betebeharra, aginte ahula, debekua, eta abar. Baina geroaldiak daukan zentzu edo funtzio modalik zabalduena, beharbada, aurresatea edo iragarpena ematea litzateke.\n(9)\tEhun urte barru, Bilbotik Donostiarako bidea 15 minututan egingo dugu\n(10) Mutil honek gauza asko lortuko ditu bere bizitzan\nDena den, aurresatea edo iragarpena ematea ez zaie bakarrik geroaldian etorriko diren gertakizunei egokitzen, baina baita edozein momentutan jazo daitezkeen gertakariei ere (i.e. gertakari gnomikoei) eta are baldintza batzuen azpian jazo daitezkeen gertakariei. Horregatik, euskararen Geroa perpaus gnomikoetan erabil daiteke batzuetan, bai eta baldintza gertagarrien ondorioetan ere.\n(11) Gauza bat beti izango da handiagoa bere erdia baino\n(12) Lan hori errepikatzen duzunean, hobeto egingo duzu\n(13) Lehiaketa irabazten baduzu, sari bat emango dizute\nAzkenez, euskararen Geroak daukan funtziorik bereziena aurkeztuko dugu. Aipatu dugunez, Geroaren funtzio bat iragarpen ematearena da. Baina iragartzea geroaldian ez ezik, orainaldian ere egin daiteke. Horrela, hedapen semantiko baten bidez edo, euskararen Geroa orainaldian ere aplika daiteke batzuetan; eta geroaldian jazoko den (jazo daitekeen) gertakari baten iragarpena ematea ez ezik, orainaldian dagoen egoera baten iragarpena eman dezake Geroak. Geroaren funtzio hau aditz estatiboekin islatzen da garbien, (15) edo (16) adibideetan ikusten denez.\n(14) Datorren urtean emakume horrek 60 urte beteko ditu (seguru asko)\n(15) Ez nago ziur; baina emakume horrek 60 urte izango ditu seguru asko\n(16) Gozokiak ez bide zaizkio gustatzen. Orduan, ez da hain gaztea izango\nGontzal Aldai, "Geroaldiko formak", Sareko Euskal Gramatika (SEG), www.ehu.eus/seg


Arquia/filmoteka programari buruz | Arquia Fundazioa\nArkitekturaren Filmoteka Arquia Fundazioak abian jarritako kultur-egitasmoa da, ets arkitektura sustatzea eta ezagutarazteko erreferentzia izatea du xede. Arkitekturari eta arkitektoei buruzko ikus-entzunezkoak balioetsiz, esparru horren dimentsio sortzailea, kulturala eta soziala agerian utzi nahi du.\nBatez ere ikasleei, arkitektoei eta sektoreko erakundeei zuzenduta dago, baina, era berean, Fundazioaren irismenaren barne daude arkitekturarekin eta eraikinen eraikuntzarekin zerikusia duten langile guztiak, hala nola arkitekturaren nahiz zinemaren zaleak.\narquia/filmoteka edukiak sarean ‘streaming’ bidez ikusteko doako zerbitzua da. Eduki horien artean, arkitekturarekin eta arkitektoekin erlazionatutako ikus-entzunezkoak daude, eta lau ataletan daude antolatuta: dokumentalak, hitzaldiak, fikzioa eta lankidetza.\nArkitektura (hirigintza, paisaia, jasangarritasuna, eta abar) eta arkitektoak hizpide dituzten fikziozko zinema-lanen eta ez-fikziozko zinema-lanen (dokumentalak) atala. Atal hori da Filmotekaren ardatz nagusia, katalogoaren bidez.\nFikziozko filmen sekzioa (metraje laburreko, ertaineko eta luzeko filmak). Argumentu, fotografia, eszenografia edo bestelako arrazoiak direla eta, nabarmengarriak eta ikasteko, aipatzeko edo arkitekturaren inguruko eztabaidak egiteko aproposak diren obrak biltzen dira bertan.\nEspainiako arkitekto-elkargoek, arkitektura-eskolek, arkitektura-fundazioek eta sektoreko erakundeek antolatutako ekitaldi kulturalei (hitzaldiak, biltzarrak, eta abar) buruzko ikus-entzunezko lanak ezagutarazteko atala.\nGobernuz kanpoko erakundeek, arkitektura-fundazioek eta irabazi asmorik gabeko erakundeek antolatutako arkitekturaren alorreko lankidetza-ekintzei buruzko ikus-entzunezko lanak ezagutaraztera bideratutako atala.\nIkus daitezkeen obren katalogoa Arquia Fundazioaren dokumentu-funtsean erregistratutako dokumentalez dago osatuta. Sarean aldi baterako atzi daitezkeen arquia/filmoteka bildumako obrak etengabe ugaritzen ari direnez, dokumentu-funtsaz gozatzeko erabiltzaile gisa erregistratzea gomendatzen dizugu, nobedadeen jakinaren gainean egon zaitezen.\nHasteko, erabiltzaile bakoitzak lan bera hilean hiru aldiz ikusi ahal izango du, eta hogei ikus-entzunezko lan izango ditu aukeran. Une horretan katalogoan eskuragarri daudenen artean aukeratu ahal izango ditu lan horiek.


Mende erditik infinitura | Kultura | Berria\nMende erditik infinitura\nZestoako Leok'k rock musika taldeak 50 urte bete ditu aurten. Hirugarren diskoa irailean kaleratuko dute, eta Saharako emakumeei laguntzeko erabiliko dituzte irabazi guztiak\nLeok'k musika taldeko sei kideak, Zestoan, 2010. urtean, bigarren diskoa atera zutenean. JAVIER COLMENERO\nEuskal kulturaren garaikidetasuna 60ko hamarkadan aldarrikatu zen, herri musika modernizatu egin zen, eta nazioarteko erreferentziak ugaritu ziren. Zestoan (Gipuzkoa), Jo eta jo zeruko atean deika kantatzen zuten Bob Dylanen Knockin' on Heaven's Door; Kea ur gainean, Deep Purpleren Smoke on the Water; Kezkarik ez, The Beatlesen Carry That Weight. Herriko 18 urte inguruko bost gazte elkartu ziren: Gotzon Lizaso, Sebastian Etxeberria, Mitxel Orbegozo, Alejandro Kortadi eta Juan Antonio Kortadi; eta Leok'k sortu zuten.\nOrain, taldeak 50 urte bete dituela, gogoan dute herriko lehenak izan zirela rocka egiten, baita euskarazko rocka egiten zuen lehen taldeetako bat ere. Herriko musika bandan jotzen zuten gehienek, eta orduko rock taldeek, «musika berriak», sortu zien rocka egiteko grina. Gauza berria zen egiten zutena, eta Gipuzkoan eta Bizkaian festarik festa aritu ziren, 1968tik 1972ra arte. Bi estilotako ikuskizuna ematen zuten: alde batetik, nazioarteko rock abestien bertsioak —gehienak euskaratuta—, eta, bestetik, festarako eta dantzarako musika.\n1972an, berriz, «soldadutza madarikatua» iritsi zen, Gotzon Lizaso teklatu jotzaileak dioen moduan, eta taldea utzi behar. Zestoarrak ziren denak, eta urte gutxiren aldea zuten elkarren artean; batzuk lehenago eta besteak geroago, denak sartu ziren. Bakarren batzuk musika egiten jarraitu zuten arren, taldea ez zen itzuli 1992ra arte, herrian antolatu zuten rock emanaldi batean jotzeko elkartu arte. Gauza bera gertatu zen 2002an: rock jaialdi batek itzularazi zuen Leok'k. Ordurako seme-alabak koskortuak zituzten, eta taldekideek jarraitzeko asmo argia zuten.\nHalere, ez zuten «jotzeagatik jo» nahi, helburu batekin baizik. Taldekide batek Mendebaldeko Saharako haur bat hartzen zuen urtero udan, eta sahararrei laguntzeko konpromisoa azaldu zuen talde osoak. Ingurukoei aholkua eskatu ondoren, Saharar Emakumeen Batasun Nazionalari diruz laguntzea erabaki zuten. Horregatik atera zuten 2006an Saemel diskoa —Saharako emakumeei elkartasuna—, gazte garaiko kanten bertsioekin —The Beatles, The Rolling Stones, The Doors...—, euskaraz abestuta. Zorte txarra izan zuten, ordea. Multinazional pare batek salatu zuten bertsioak egiten zituztela —nahiz eta euskaraz egin— egile eskubiderik ordaindu gabe. Diskoa kaleratu eta hilabetera iritsi zen SGAE Espainiako Autoreen eta Editoreen Elkartearen agindua: disko guztiak suntsitu behar zituzten.\n«Frustrazioak jota» geratu zen taldea hainbeste lan egin ondoren, baina, denboraldi batez noraezean ibili eta gero, jarraitzea erabaki zuten. 2010ean Une bat... bigarren diskoa atera zuten, helburu berarekin.\nTaldekideak aldatu dira urteak pasatu ahala; 1978an Alejandro Kortadi hil zen, errepide istripu batean, eta 2013an, Sebastian Etxeberria, gaixotasun larri baten ondorioz. Hala ere, hutsuneak betetzeko herritarrak izan dituztela dio Lizasok. Gaur egun, honako hauek dira taldekideak: Juan Antonio Kortadi (gitarra eta koruak), Gotzon Lizaso (sintetizadoreak eta koruak), Luis Llavori (gitarrak eta ahotsa), David Gorospe (bateria eta perkusioa), Jesus Aranberri (hammonda eta piano elektrikoa) eta Alfonso Guillo (baxua).\nOrain, hirugarren diskoa aurkeztear daude, taldearen 50. urteurrena ospatzeko: Infinituari segika. Zestoako Gaztain estudioetan grabatu zuten, eta, ondoren, finantzaketa kolektiboko kanpaina bat hasi zuten Verkami plataforman, diskoaren gastuei aurre egiteko. Irailaren 1ean aurkeztuko dute diskoa, Zestoan bertan, eta aurrera jarraitzeko asmoz ageri da taldea. 50 urte ez dituzte musika talde askok betetzen, baina infinitua urruti ikusten dute oraindik.


Iruña-Veleia auzia: Arkeologo ohiek "irregulartasunak" aurkitu dituzte\nPublikatuta: 2020/02/05 18:35 (UTC+1) Azken eguneratzea: 2020/02/05 20:16 (UTC+1)\nLanetan ez dela aparteko aurkikuntzarik egin adierazi dute bi historialarik.\nIndusketa utzi zuen arkeologo batek dio ez zuela sekula aurkitu aparteko grafitorik\nIruña-Veleiako (Araba) ustezko iruzur arkeologikoaren auzian, Eliseo Gilen aginduetara lan egiten duten bi historialari bat etorri dira urteetan zehar ez dela aparteko piezarik aurkitu ziurtatzean eta ustez iraultzaileak ziren indusketako aurkikuntzak modu "irregularrean" egin zirela aitortzean. Adituetako batek indusketatik ateratako materialek ez zutela "balio" arkeologikorik eta "manipulatuta" daudela ere ziurtatu du.\nGasteizko epaitegiak hirugarren jardunaldia burutu du gaur Iruña-Veleia auzian. Hartan, 2005 eta 2006 bitartean aurkitutako III. eta IV. mendeko 476 piezaren ustezko faltsutzea epaitzen da.\nEpaiko jardunaldi horretan Miguel Angel Berjon eta Jose Angel Apellaniz historialariek deklaratu dute lekuko gisa, hainbat urtetan Eliseo Gilen aginduetara egon zirenak indusketan. Azken horrentzat Fiskaltzak bost urte eta erdiko kartzela zigorra eskatzen du ondare historikoaren gaineko delituengatik eta dokumentu pribatuak faltsutzeagatik.\nProiektu horretan lan egin zuen bitartean ez zuela aurkikuntzen egiazkotasunaz dudarik izan adierazi du Berjonek, euskararen eta kristautasunaren historiarako iraultzaileak izan arren. Hautemate hori, azaldu duenez, grafitoen egiazkotasuna zalantzan jartzen zuten adituak agertu zirenean soilik aldatu zen.\n"Egiaztatu gabeko trazabilitatea"\n"Aztarnategiaren barruan inoiz ez genuen zalantzan jarri grafitoen egiazkotasuna, erabilitako metodoa baizik, ez baitzuen trazabilitatea egiaztatzen", adierazi du Berjonek, aurkikuntzen jatorria egiaztatzeko erabilitako sistemei dagokienez.\nHorri dagokionez, Gilen aginduetara egon zenean "bitxia" egiten zitzaiola aurkitutako materialen gaineko inskripzioak lurretik atera ondoren identifikatzea azaldu du, horiek garbitzen zirenean. Lan hori Ainhoa Gilek egiten zuen, Eliseo Gilen arrebak.\nBerjonek ez du ulertu nola ez bera, ez gainerako arkeologoak, ez ziren grafitoak identifikatzeko gai izan materialak lurretik ateratzean, garbitu ondoren, bertan agertzen baitziren. Adituak ziurtatu duenez, pieza bat lurretik ateratzean, momentu horretan ezaugarri bereziak dituen aztertzea da "ohikoena". Horretarako, garbiketa azkar bat egiten da atzamarrekin edo, urik ez bada, txistuarekin.\nHori dela eta, ohikoena inskripzioen "gutxieneko" proportzio bat galtzea dela baieztatu du piezak lurretik ateratzerakoan, Iruña-Veleian kontrakoa gertatu arren. "Irregulartasunen" adibide bezala, 2005ean eta 2006an egindako indusketak jarri ditu. Lehenengoan grafito garrantzitsuak aurkitu ziren lurretik ateratako piezetan.\nAldiz, urte bete geroago toki berean induskatu zenean, oraingoan kamara batekin prozesua ziurtatzeko, ez zuten "ezer" aurkitu. Beste bi langile ohik ere adierazpen horiek berretsi dituzte.\nNabarmendu duenez, horrelako kasuek indusketako lan-sistema aldatu behar zela pentsarazi zioten, lehen unetik aparteko hainbat grafito ez aurkitzea metodologia arazo bat izan zitekeela eta. Gili "hainbat aldiz" metodologia aldaketa bat proposatu arren, ez ziela kasurik egin deitoratu du Berjonek.\nGilen jarduteko eran aurkitutako beste arazo bat, hainbat aparteko aurkikuntza egin ondoren, publikoki aurkezten hasi zela izan zen, behar bezalako "aurretiazko egiaztapenak" egin gabe. Adierazi duenez, modu horretan lan egitearen ondorioz, proiektuko babesleetako batek "arriskutsutzat" jo zuen Gilen jarduera.\nHistorialaria Oscar Escribanoren istiluaz ere aritu da, indusketan lan egiten zuen geologo bat, lurretik ateratako piezetako bat manipulatu izana onartu zuena, "Veleia" hitza grabatuz. Berjonen arabera, Escribanok indusketako langileen aurrean onartu zuen pieza manipulatu zuela. "Suntsitzailea izan zen", ziurtatu du historialariak, eta hura "masaileko" bat izan zela taldearentzat baieztatu du.\nIzan ere, proiektuko gestioaren "gainbehera" izan zela azpimarratu du Berjonek, langileen "oharrei" jaramonik egiten ez zien zuzendaritza batekin eta grafitoak "aurretiazko egiaztapenik gabe" aurkezten zituena publikoki. Ondorioz, proiektua utzi zuen 2007an.\nJardunaldian Jose Angel Apellanizek ere hitz egin du, Iruña-Veleian lan egin zuena 2002 eta 2007 bitartean. Berjonek bezala, indusketetan ez zuela grafitorik edo aparteko inskripziorik aurkitu lurretik ateratako piezetan adierazi du arkeologoak.\nEliseo Gilek aurkeztutako ustezko aparteko 400 grafito baino gehiago inskripzioak zeuden piezen garbiketa prozesuan aurkitu izana "izugarri bitxia" eta "desegokia" dela nabarmendu du Apellanizek.\nAzaldu duenez, inskripzioen apartekotasunak eta aurkikuntzen bideorik edo irudirik ez izateak "hainbat zalantza eta ezinegon" eragin zituen taldean. "Jesusen bizitzako irudiak agertzen hasi ziren, hainbat esaldi eta irudi, haietako asko euskaraz. Harrigarria zen, komiki bat zirudien. Eta, nola ez, beti garbiketa prozesuan", adierazi du.\nUne jakin batean, indusketako arduradunak piezak "edonori" erakusten hasi zirela azpimarratu du Apellanizek eta, ondorioz, piezak ez zeudela "kontrolpeko" esparru batean. Batzuek etxera ere eramaten zituztela aitortu du. "Aberrazio bat zen", salatu du.\nHorregatik denagatik, proiektua eta aztarnategia utzi zituela baieztatu du, "ziur" baitzegoen aurkitutako materialak ez zutela "zientziarako balio" eta "arriskuan" jar zezaketen proiektuan lan egiten zuen jendearen etorkizuna. Izan ere, gaur egun, aurkikuntzak "manipulatuta" daudela uste duela baieztatu du.


2020-05-12 - Busturialdeko Hitza : Busturialdeko Hitza\nArrano Gara elkartasun dinamika jarri dute martxan, "Arrano herriarena dela indartsu esateko"\nDuela bost urte Espainiako Auzitegi Gorenak herriko tabernen eta elkarteen auziari buruzko sententzia eman zuen, eta sententzia exekutatzen hasi da orain. Hala, Arranori elkartasuna adieraztea beharrezko ikusi dute.\nAurrekontu "are sozialagoak" onartu dituzte Ibarrangelun\nKoronabirusaren eraginera herria egokitzeko inbertsioak egingo dituztela azaldu du Jesus Mari Ziluaga Ibarrangeluko alkateak.\nHerriko bizilagunei eta jarduera ekonomikoei zuzendutako ezohiko laguntza programa onartu du Ibarrangeluko Udalak\nIbarrangeluko Udalak begiratokia egin du Gametxon\nAuzotarrekin zeukan konpromisoa betez, paisaia eta ikuspegiaz gozatzeko aukera eskaintzen duen atseden gunea egokitu dute.\nSaharar errefuxiatuak laguntza barik utzi ditu koronabirusak\nEuskal Herriko Sahararen aldeko elkarteak dirua batzen hasi dira. Maiatza eta ekaina bitartean batuko dute dirua. Bermeon, Besalde elkarteak dauka horren ardura.\nMaiatzaren 21ean jarriko dute martxan Zuzenean zerbitzuaren arreta presentziala\nArreta presentziala, hala ere, izapideak egiteko eta dokumentazioa erregistratzeko baino ez da izango.\n24 ordutan ez da positiborik egon Busturialdean\nOsasun sailak gaur emandako eskualdeko datuetan atzo emandako positibo kopuru bera mantentzen da; 350 dira COVID-19aren proban positibo eman duten herritarrak.\nBermeoko tabernek terrazak handitu ahalko dituzte, ahal den kasuetan\nInteresa daukatenek Bermeoko Udalera jo beharko dute; eskariak banan-banan aztertuko ditu udalak. Gainera, alarma egoerak iraun bitartean ez dute terrazen gaineko zergarik kobratuko.\nMuruetako Udalak herritarrekin komunikazio zuzenagoa edukitzeko aplikazio bat martxan jarri du\nMurueta Zabaltzen aplikazio jaitsita, herritarrek udalaren oharrak jaso ahalko dituzte.\nGernika-Lumoko Udalak babes-kitak banatuko dizkie herriko merkatari, ostalari eta zerbitzu sektorekoei\nTokiko Turismo Bulegoak egingo du banaketa.\nEuskara bestelako eran landuz\nBigarren astez egin dute Egunean Behin lehiaketa, eta 'Agezal' erabiltzailea izan da denetan onena. Berak jaso zuen saria, atzo, Enbeitaren eskutik, Gernika-Lumoko Merkatu plazan.


Valentziako Erkidegoko Erizaintza Kontseiluak eskuliburu bat argitaratu du bihotz-biriketako bizkortzea behar bezala aplikatzeko | Consumer\nValentziako Erkidegoko Erizaintza Kontseiluak eskuliburu bat argitaratu du bihotz-biriketako bizkortzea behar bezala aplikatzeko\nMilaka pertsonak bizia salba lezakete urtero, teknika hori egoki aplikatuz gero.\narabera: Asteazkena, 2004ko otsailaren 25a\nValentziako Erkidegoko Erizaintza Kontseiluak (CECOVA) eskuliburu bat argitaratu du bihotz-biriketako geldialdiei eta bihotz-biriketako bizkortzeari buruz, profesionalek teknika hori behar bezala aplika dezaten.\nErizainek ziurtatzen dutenez, bihotz- eta arnas gelditzea dela-eta urtero hiltzen diren milaka pertsona salbatzen ahalko dira bihotz-biriketako bizkortze-neurriak behar bezala aplikatuz.\nEstatistiken arabera, bihotz- eta arnas gelditzeen %50 etxean gertatzen dira, %35 leku publikoetan, %7 ibilgailuetan, %3 lanean eta gainerakoa leku desberdinetan.\nCarmen Tamarit Gimenok eta Teresa Cortés Barcelók, Larrialdien eta Larrialdien Elkarteko (SEMES) kideek, idatzi dute eskuliburua. Haren arabera, “azkar eta seguru” jardunez gero, patologia horrek eragindako heriotza asko saihestuko lirateke, eta erizainentzat zein medikuentzat ezinbestekoak diren nozioak desagertuko lirateke, egunez egun handitzen ari diren kasu horietan eraginkortasunez jarduteko.\nEgileek beren lanean izan duten esperientziari esker, jarduera praktiko ugari aurkezten ditu liburuak. Esperientzia hori Villarealgo La Plana ospitalean egiten ari dira gaur egun.\nbihotz-biriketako manual-eu suspertze


Tian hentai online, 35 iragarkiak Anime manga helduak - pornografia marrazki bizidunak\nLiluragarri eta goxoa neska Hentai Chan plazer handiz prest dago aukeratutako izateko. Oilarra bere ahoan lotzen duenean, maitale iraunkorrak sartzen lagunduko du. Ekitaldiaren garapena ikustea, sentsazio atsegingarrien munduan murgildu eta jarrera interesgarriak ezagutzeko.\nnagusia > Хентай > Tian\nIkusi online: Hentai chan telefono mugikorrean\n2 Boobs amilotxak\n3 Chan aldatzea\nSexu erraldoia prest dago hentai chan berotzen bularrak zapaltzeko. Bainugelako ekintza intimoa beroena bihurtuko da. Haurra izugarrizko plazer indecent nahi zuen, iristeko nahi duzun orgasm! Gozoa, beroa, beroa gaueko aurrealdearekin prestatua. Neska atsegin egiten du maitasuna dutxa azpian, sentsazio atseginak lortzen ditu. Ahozko laztanak aparatu hodeian bainurako pikanteak dira eta ez da erraz kentzen.\nZorigaiz atsegina, neska apala bezalakoak lotsarazten ditu hankak phallus indartsuak zintzilikatzeko. Maitale amorratua ederki garatzen diren barrenetara sartzen da, alde bakoitzean. Ikusi animaziozko marrazki bizidunetako hentai chan, plazer pozoia ameslaria Dick lortzen. Biak beldurgarria eta aldakorra den fantasia edukitzea gustuko dute kamerari leku intimoak erakusteko. Guztiz asebetetzea, goizean mirakuluak sortu dutxa, maitagarrien ipuin bat besterik ez. Potentziazko jet ejakulazioa ez du luze itxaron! Bliss gailurra apur bat izaten jarraitzen du, oso garrantzitsua da ekaitza amaierara iristeko.


Google Classroom-ek lineaz kanpoko modua gehituko du | Androidea\nGoogle Classroom zerbitzuak lineaz kanpoko modua gehituko du\nKronobirusaren pandemian, milioika ikaslek etxetik ikasten jarraitzera behartu zituzten bitartean, Google Classroom-en erabilera 40 milioi erabiltzaile izatetik 150 milioi erabiltzaile izatera pasa da urtebetean, eta arrakasta digitalak talde batzuetan izan zuen eragina argi geratu zen.\nGoogle-k ez daki bere plataformaren erabileraren hazkundeaz gain, arazo honen berri ere ematen du, konponbidea, gutxienez erlatiboki, igarotzen den arazoa baita. lineaz kanpoko modua edo Interneteko konexio mugatua eskaintzen du. Bilaketa erraldoiak iragarri du urte osoan zehar modu hori ezarriko duela.\nAukera hau ezartzen denean, aplikazioak baimenduko digu fitxategi blokeak deskargatu, baina horrez gain, zereginak konexiorik gabe hasteko, berrikusteko, eranskinak irekitzeko aukera ere ematen digu Google Docs-en zereginak idazteaz gain.\nHorrez gain, aplikazioa hobetu lan-fluxua argazkiak erantsi eta bidaltzerakoan ariketekin, argazkiak dokumentu bakarrean konbinatzeko, irudiak moztu / biratu eta argiztapena doitzeko gaitasuna barne, itxura hobetzeko.\nModu honetan, irakasleentzat askoz errazagoa eta azkarragoa izango da berrikustea eta iruzkinak gehitzea ikasleen lanera, telefonoa edo tabletako kamera erabil baitezakete beren lana eskanerrik erabili gabe bidaltzeko.\nTestuak formateatzeko aukera (lodia, etzana, buletak ...) ere gehituko da, plataforma guztietan erabilgarri egongo den aukera. Funtzio horiek guztiak irakasleek ahal izateko bideratuta daude lanpostuen jarraipena denbora errealean beren ikasleak agintzen dituztela eta zereginak finkatutako egunean betetzen badituzte.\nGoogle Classroom erabili ahal izateko, beharrezkoa da hezkuntza zentroak zerbitzuak kontratatzea G Suite hezkuntza zentroetarako.\nArtikuluaren bide osoa: Androidea » Android aplikazioak » Google Classroom zerbitzuak lineaz kanpoko modua gehituko du\nNola egin segurtasun egiaztapena Google Chrome-n\nOPPO X 2021 filmak pantaila ikusgarria erakusten du bideoan


28 iraila, 2020 Aliritzian, Iritzia 150\nEraikitzailea izateko zailtasunekin hasi dut artikulua, hitzak amorruz jaurtiz. Amorruz, Confebasketik (zein Jaurlaritzatik) zabaldutako azken mezuekin. Amorruz, komunikabide nagusietan kontrako diskurtsoek lekurik ez dutelako, soldata jaitsiera edota kaleratzeak irtenbide bakarra direla errepikatzen digutelako. Amorruak, baina, bide motza du. Gauzak aldatu ahal izateko, inpotentzia eta etsipena gainditzea ezinbesteko dugu.\nHain zuzen ere, hurrengo asteetan Goierrin abiatuko den Koopfabrika-k lagunduko digu diskurtso hori osatzen, sendotzen. Eredua hedatu eta saretzeko lanean, pausu berri bat. Bizitza erdigunean jartzea posible dela berresteko aukera berri bat.\n« Gizakion gorputza: alde fisikoa baino zerbait gehiago


JULEN GIMENEZ SARASQUETA | erritarrak | GAUR8 - mila leiho zabalik\nJULEN GIMENEZ SARASQUETA\nHogeita bi urte Euskal Herritik kanpora eta oraindik ere egunero sumatzen du jaioterriaren falta Julen Gimenez Sarasqueta (Donostia, 1980) musikari eta zinema zuzendariak. Beste proiektu batzuetan jardun eta gero, bere bakarkako lehen lan luzea kaleratu du «Otra vuelta en la montaña Suiza».\nBarruan edo kanpoan dauden energia eta sentimenduei jarraituz saiatzen naiz konposatzen. Zure barruari eta inguruari entzun eta horri jarraika sortzen dira doinurik ederrenak\n22 urte Euskal Herritik kanpo, «ispiluaren aurrean jarduten dut euskaraz, lagunekin hitz egiten dudanean ere bai. Bestela, irratia entzunez edo irakurriz jasotzen dut euskara»\nEgun Buenos Aires aldean bizi da Julen Gimenez Sarasqueta musikaria. 2020. urtea bukatzerako atera zuen “Otra vuelta en la montaña Suiza” izeneko diskoa. Donostiartasunetik eta herriminetik ere idatzi du diskoa Sarasquetak. Izan ere, 2006tik dabil Buenos Airesen bizitzen. Hartara, argentinarrei azaldu behar izaten die diskoaren izena edo suitzar mendiaren izenaren jatorria. Baina ez dio inporta, horrela bere hiriaz hitz egiteko aitzakia bezala erabiltzen duelako diskoa. Azken bidaia fisikoki 2019an egin zuen familiarekin Sarasquetak. Fisikoki diogu, egunero herrira bidaiatzen baitu bere baitan. Gabi emaztearekin eta Isabella alabarekin etorri zen eta Igeldoko parkea ezagutzeko baliatu zuten: «Alabari gustatu zitzaion parkea, belle époque garaiko kutsua baitu eta, horren ondorioz, bertan denbora gelditzen dela iruditzen zaigu», kontatu digu Sarasquetak.\n“La Pesca de hoy” izeneko lana izan zen bakarkako lehendabizikoa eta, disko berrian, “Traducer” edo “La suerte” bezalako kantuetan indie-pop estiloaren esentzia hori mantentzen du. Sidonie edo Los Planetas bezalako taldeak etortzen zaizkigu burura doinu horiek entzutean. «Noise edo indie-pop musika entzuten nuen, El Inquilino Comunista bezalako taldeak nituen gogoko. Gainera, bitxikeria moduan, Bartzelonan bizi nintzenean aipatutako Sidonie taldekoek ondoko lokalean entseatzen zuten. Hala ere, disko honetan distortsioak eta gitarra indartsuagoak sartu ditut, emozioen errusiar mendi batean nenbilelako konposatzerako garaian», dio artista donostiarrak.\n“La suerte” kantuan itxialdiaz, etxekoekin egoteko zorteaz hitz egiten du, gutxirekin konformatzeaz eta gutxi horrekin gozatzeko gaitasunaz: «Abenduan hasi zen Isabella klasean, astean hiru egunez eta ordubetez baino ez zen joaten eskolara. Internet bageneukan, ura eta argia ere bai, emaztea eta alaba ondoan... Ez nuen ezer gehiago behar». “Mal acumulado” kantuan errusiar mendiaren kontzeptu hori oso ondo erakusten du, barruan gordetako hori kanporatzearen beharraz hitz egiten du gitarra doinu gozoak eta indartsuak tartekatuz. «Pandemia garaian denok bizi izan dugu krisialdiren bat gure barruan eta amorratuta egon gara. Ez bada kanpora ateratzen, barruan lehertuko denez, hobe barruko hori askatzea», esan digu Sarasquetak.\nKantu berezienetakoa “Curar” izeneko bals azkarra izan da “Otra vuelta en la montaña Suiza” diskoan, eta musika beretzat ere botika modukoa dela kontatu digu: «Joaten direnak ezin ditugu sendatu, baina gure bihotzak bai, eta hori kontatu nahi izan dut kantuan. Barruan edo kanpoan dauden energia eta sentimenduei jarraituz saiatzen naiz konposatzen, ez dut nire burua musika egitera behartzen. Zure barruari eta inguruari entzun eta horri jarraika sortzen dira doinurik ederrenak. Abesti hau egiterakoan ez nuen usteko erritmo honetan kantua egiteko gai izango nintzenik eta zain egoteagatik etorri zen kantua. ‘Curar’ egoera gogor batean sortu zen, Gabi nire emaztearen ama zaintzen genuen bitartean. Minbizia zuen eta bizpahiru hilabetez etxean bizi izan zen. Ni ez naiz piano jotzailea, nota batzuk eta koltxoi pixka bat egiten badakit baina gutxi gehiago. Baina nire amaginarreba bai, hark pianoa dotore jotzen zuen. Hemen zegoela piano aurrean eseri eta sortu nuen kantua, baina lehen inpultso hartan Esther, amaginarreba, ari zen jotzen eta ez ni. Gerora ez naiz gai izan kantu hori berriz ere jotzeko eta piano jotzaile bati deitu behar izan nion diskorako grabatu zezan. Berari eskainia dago kantua», kontatu digu hunkituta donostiarrak.\nEtxean grabatu du musika ia guztia Julen Sarasquetak. Ekoizle lanetan berriz ere Carlos Abriola bateria jotzailea izan du bidelagun eta hark grabatu dizkio bateriak bere estudioan, baina gainerakoa etxean eginda dago. Sarasquetak jo ditu gainerako instrumentuak eta Gabik eta Isabellak lagundu diote beren ahotsekin. Izan ere, proiektu berria etxean zuen teklatu zaharra Isabella alabak eskatu zionean hasi zen. Horrek bultzatu zuela ikusita, trukean diskoan abesteko eskatu zion Julenek alabari: «Hamahiru urte ditu Isabellak eta musikarako zaletasuna garatzen eta beste artisten kantuak grabatzen ditu tarteka nire laguntzarekin. Gogotsu nabaritzen zaio eta nik zer esango dut bada, ahots zoragarria du». Gauzak horrela, “Otra vuelta en la montaña Suiza” osatuko zuten abestien demoak Abriolari bidali zizkion eta horien gainean bateria grabatu eta bueltan bidaltzen zion Sarasquetari. «Askorentzat bitxia izango da, baina teknikak distantziara lan egitea baimentzen du eta horrela egin dugu lan Abriolak eta biok orain artean», dio Sarasquetak. Behin bateria hotsak jasota, berriz ere guztia grabatu, estudiora bidali eta nahasketak egin ostean “Otra vuelta en la montaña Suiza” kaleratzeko moduan zeukan Sarasquetak.\nAita-alaben arteko lan hori aberasgarria suertatu zaio gainera Sarasquetari eta etxean musikak duen garrantzia erakutsi dute “Salsón of a bitch” izeneko kantuan. Isabellak Juleni musika berrirako bidea ireki diola kontatu digu eta normalean gogoko ez duen musika estiloak entzuten hasi dela alabaren eskutik, bere mugak zabalduz. «Kritika moduko bat egiten dugu kantu honekin, baina aldi berean musika berria niregana nola iritsi den kontatzen dut modu ironikoan eta musikarekin jolastuz. Aitonak Beatles entzuten zuen bitartean ni bestelako musika entzuten egoten nintzen eta hura kentzeko nola esaten zidan gogoratzen dut kantu honekin. Niri ere halako zerbait gertatu zaidala uste dut. Ez ote naiz nire aitonaren parekoa izaten ari? Orain alabaren musika entzutean zerbaitegatik etortzen zait irudi hura burua», esan digu umoretsu Sarasquetak.\nBartzelona, Buenos Aires edo Donostian ibili da murgilduta musikaren munduan, eta non dagoen musikarako aukera gehiago galdetuta, ez dauka argi. «Eszena handiagoa da askoz ere Bartzelonan edo Buenos Airesen, baina batzuetan Donostia bezalako hiri batean aukerak sortu daitezke. Buenos Aires Hego Amerikako hiriburu kulturala da eta berez eszena handia dago. Ongi moldatu naiz eta aukerak izan ditut bertan. Baina orain pandemiak hiri guztiak berdinak izatea ekarri du. Banituen kontzertu asko lotuta, baina guztiak bertan behera geratu zaizkit», esan digu donostiarrak.\nBartzelonan bizi izan zen garaian The Tea Servants taldean aritu zen eta gerora Steven Munard taldekidearekin ere musikan aritua da. 2003ko Benicassimgo Nazioarteko Jaialdian, FIBen, jotakoa da besteak beste Sarasqueta. Baina gerora Argentinarako bidea hartu zuen maitasunari jarraika. «Zinema zuzendaria naiz eta hainbat lan egin ditut. Hartara, Alfonso Sastre idazlearekin proiektu baten inguruan hitz egiteko geratuta nintzen Donostiako Udaberri kafetegian. Ez zen agertu, baina Gabi agertu zen bertan. Ez dakit nola hizketan hasi ginen, Koldo Mitxelenako erakusketa bat ikustera joan ginen gero eta gaur arte», gogoratu du Sarasquetak.\nIspiluaren aurrean, euskaraz\nEuskal Herritik kanpora 22 urte eramanda euskarari eusteko sekretua non dagoen galdetuta, zera erantzun digu: «Ispiluaren aurrean jarduten dut euskaraz, lagunekin hitz egiten dudanean ere bai. Bestela, irratia entzunez edo irakurriz jasotzen dut euskara. Badaude bizpahiru Euskal Etxe Buenos Airesen eta komunitatearen eguna ere badago, baina ez naiz gehiegi hurbiltzen bertara. Dena dela, esan beharra dago familian ospatu genuen lehendabiziko danborrada Buenos Airesko Avenida de Mayon izan zela. Aurten ez da egin, baina ETBko ‘Eztabaidan’ saiorako bi makila hartu eta zutabe bat joaz bideo bat grabatu nuen Euskal Herriko jendearentzat», kontatu digu donostiarrak.\nArgi dago Donostia oso barruan daramala Sarasquetak eta opari moduan Mikel Laboaren “Gure bazterrak” kantuaren bertsioa ere egin du: «Antiguan hainbat urtez bizi izan nintzen eta egunero-egunero ikusten nuen Matia kalean Mikel Laboa. Oroitzapen horiek gogoratuz eta berari omenaldi xumea eginaz bururatu zait bertsio txiki hau egitea». Izan ere, nahiz eta han ongi eta pozik dabilen, Donostia eta Euskal Herria egunero sumatzen ditu faltan. Gainera, pozarren joko luke hirian kontzerturen bat. Diskoarekin landu duen irudia kontuan hartuta, ziur donostiar askoren bihotzetara iritsiko dela. Sarasquetaren Bandcamp atarian dago bai entzuteko, bai digitalki erosteko aukera. •


topic_facet:"Mekanizazioa (Heziketa Zikloa). Erdi maila" topic_facet:"Fabrikazio Mekanikoa (Lanbide Arloa)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Industria-robotika (Modulua)" topic_facet:"Elektrizitatea eta Elektronika (Lanbide Arloa)" topic_facet:"Fabrikazioaren Automatizazioa (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio Mekanikoa (Lanbide Arloa) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Industria-robotika (Modulua) Proposatutako gaia: Elektrizitatea eta Elektronika (Lanbide Arloa) Proposatutako gaia: Fabrikazioaren Automatizazioa (Modulua) Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Batua eta euskalkiak, Txiletik Argentinarako bidean (berridatzia) - blogoetak\nBidaiako pasadizo guztiak kontatzeko astirik ez nuen izan, jakina, batetik bestera nenbilen bitartean. Itzuli eta gero, baina, hemen bizi izandakoek ekartzen dizkidate gogora, tarteka, haietako batzuk. Batuaren eta euskalkiaren artekoak denen ahotan dabiltzan honetan, Txileko Puerto Varas-etik Barilocherako bidean izandako enkontru batekin oroitu naiz, eta hona ekartzea pentsatu dut.\nGizon haren izena ahaztua dut dagoeneko, baina ez haren itxura eta hitz egiteko moduak –eta jarioa–. Autobusean beti bezala sartu nintzen, zertxobait irakurri eta lasai egoteko asmoan. Bestalde, Andeak gurutzatzera nindoan, eta batetik eta bestetik entzuna nuen paraje ederra zela muga horren ingurukoa; leihatilan barrena ikusmiran joateko parada izatea ere espero nuen, beraz, egun hartan, Puerto Varaseko autobus geltokian nengoela. Horretan geratu ziren denak, ordea: esperantza hutsean.\nNire adinekoa tipoa, burusoila; eraikuntzan jarduten zuen eta negozioak zituen han eta hemen (Txilen, Argentinan… eta Espainian). Urte asko ziren, antza, Bariloche baino 100 km lehenago dagoen Villa La Angosturara etorri ohi zela, eta etxe bat ere ba omen zuen bertan, berak eraikia. Egun horretan, Txileko lagun batzuenetik zetorren autobusean, Villa La Angosturako bere etxera, egun batzuk bertan eman eta ea konpontzen zituen oinordetzan jasotako zerbaitekin zituen saltsak. Saltsazalea baitzen, inondik ere, agerikoa zuen hori. Eta progre azaldu nahi zuen, exkertiar, nire aurrean behintzat; niri hasieratik joan zitzaizkidan begiak hanka tartean, lurrean zeraman poltsan ageri zen piperpoto txikira.\nAldamenekoa ez, baizik pareko eserlekua hartu zuen. Bidaia lauzpabost ordukoa izango zen… bada lauzpabost ordu aritu zen hizketan, isildu gabe! Burgos aldekoa, espainola. Oso espainola. Nire itxurako euskaldun batekin hizketan ari direlarik mantendu beharreko posea eta jarrera kontrolatzen dakiten horietakoa. Baina pose-jarrerei luzaroan eustea ez da erraza izaten, atzenerako beti azaleratzen da benetako muina zirrikituren batetik.\nBere bizitza kontatu zidan, bere saltsak usaintzera eman zizkidan, bere ahalak erakutsi zizkidan batere lotsarik gabe –lotsatuta ni, autobuseko beste bidaiariak dena entzun eta ulertzen ari ote ziren beldur–. Elkarrizketa bakarrizketatzat –edo alderantziz?– duten horietakoa zen, eta ez zidan solasean enplegatzeko lan handirik eman: haren yo, yo eta yo ugariei ya, ya eta ya etsi batzuekin erantzunda aski izan nuen, denbora gehienean. Baina, noski, batzuetan gehiegizkoa da isilik geratu beharra.\nHaren muina azaleratuz joan zen ezinbestean, bada, konfiantza hartu ahala. Halako batean, Euskal Herriaz eta politikaz ari ginela, hizkuntzaren gaia atera zuen, eta euskara batuari buruzko topikoak aletzen hasi zen. Han bota zituen, bata bestearen atzetik, artifizial, plastikozko, asmatu, hatxedun, inposatu, ezdeus eta abar bezalako bitxiak. Horren aurrean sutan, ezin izan nintzen isilik geratu, eta, hala uste dut behintzat, gauzak dagokien tokian utzi nituen. Alferrik, seguru asko; baina une hartan, bederen, lortu nuen tipoa isilik uztea.\nAutobusa Villa La Angosturara sartzen ari zela izan zen errematea, esan zidanean leihotik begiratzeko, Argentinan Txilen baino “haragi” hobea zebilela eginez. Neska batzuk ari ziren espaloitik pasatzen… Aldi hartan isilik geratu nintzen, ez nintzen ausartu ezer esatera. Baina, herenegun Miren Amurizak Berria-ko bere zutabean ederki zioen legez, alaba aipatzea merezi zuen tipoak une hartan.\nAutobusetik jaisterakoan poltsa lurretik jaso zuelarik, piperpotoari erreparatu nion beste behin, nahi gabe.\nOhar luzea: Batuaren eta euskalkiaren artekoak denon ahotan dabiltzan honetan, bada, etsaiaren ahotik entzuten direnen antzeko ahotsak hasi dira gure artetik ere entzuten –pozik egongo litzateke autobuskide burgostarra, eskerrak ez duen gure artekoa ulertuko–. Hizkuntza –mespretxuz letrakuntza deitu dionik ere bada– artifiziala, plastikozkoa, sentimenduak adierazteko ezdeusa omen da euskara batua; euskalkietan omen dago, berriz, bizitasuna, saltsa, gatza eta piperra.\nBeste askok nik baino lehenago –eta hobeto: irakurri gaiaz Juan Luis Zabalak bere blogean eta bestetan idatzitakoak– esan duten bezala, artifizialtasun horren errua, izatekotan, hizkuntzarena ez, baizik hiztunona izango da; ez baita egia, gainera, kasu guztietan, plastikozkotasun delako hori: testu eder askoak badira euskara batuaz (harri-burdinazkoak, larruzkoak, oihal finekoak… ezen ez plastikozkoak); eta batua erabiliz dotore asko mintzatzen diren hiztunak ere bai. Hiztun trakets ugari baden bezalaxe, batua zein euskalkia erabili. Gatz-piperrak erosteko, beraz, bakoitzak jakingo du nora jo: euskalkien denda zabalik da, eta bada bertan batua ontzeko zer ugari.\nEstandarra duten hizkuntza guztietako hiztunek dakite estandarra zertarako eta noiz erabili behar den, eta dialektoak zertarako eta noiz erabili behar diren. Eta ez dute horretan huts egiten: badakite noiz, nola eta zertarako erabili zein, eta noiz, nola eta zertarako ez. Noiz demontre ikasiko ote dugu hemen?\nHerri honetan, edo ez dugu oraindik ikasi edo badirudi azkenaldian ahazten ari zaigula; eta hor gabiltza noraez gaiztoan, berrogeita hamar urtean egindako bidean alderrai –eta atzerantz, kasu!–. Gurea bezalako hizkuntza batek estandarizazioaren aldetik egin duena –egin duguna, hiztunok–, duela berrogeita hamar urte zegoen egoeran egonda, sinestezin zaio munduan askori, eta miretsita egon ohi dira. Bati baino gehiagori irakurri diodan bezala, euskara batua da, gurean, XX. mendean izan den kultura fenomenorik harrigarriena; eta, segur aski, lorpenik handiena ere bai. Ez dakit inork zalantzan jarriko duen egun, batuari esker dagoela euskara dagoen egoeran, corpusari dagokionez; eta estatusari dagokionez ere, ez dut uste hainbeste jendek ikasiko zuenik hizkuntza, batua bezalako tresna bat eskura izan ez bagenu.\nBaina tira, kapaz gara, eta deskuidatzen bagara lortuko dugu! Deskuidatzen bagara harrika botako dugu dena, egindako bidea desegingo dugu, ustez hobe bati ekitearren edo. Eta etsaiak txulo batetik begira izango ditugu, beste hainbat arlotan bezala, eta barrez, indarrak nola barreiatzen ditugun ikusita. Dorian Grayren erretratue… eta fotoa, eta argazkixa, eta potreta fabrikatzen emango ditugu gure onenak, beste batzuek gure hizkuntza hilaren erretratuarentzako urrezko markoa prestatzen diharduten bitartean.\nOhar laburra: Testu honen lehen bertsioa 2017ko urtarrilean argitaratu nuen, blog honetan bertan. Oraingoan kronika gisa berridatzita ematea pentsatu dut, aurrekoan bigarren pertsonan adierazitakoa lehenean birformulatuz.\n07 Patagonia, 08 Bidaia amaitu eta gero, Argentina, Bariloche, bidaia, Dorian Grayren erretratue, euskara, hizkuntza, Patagonia, Puerto Varas, Txile\nAhozkoa idatzian nola eman


kritiken hemeroteka » Denboraren oroimenak\n« Itsasoaren legea | Klasikoa, dudarik gabe »\nDenboraren memorian / Oroimen bizi eta margulduak / Iñigo Iruretagoiena / Mirari Garcia de Cortazar / Bermingham, 1997\nDenboraren oroimenak Mikel Aldalur / Euskaldunon Egunkaria, 1997-04-19\nPasaiako Udalak antolaturiko X. Pasaia Hiria Lehiaketan 1995ean lehen saria eta aipamena jaso izan zuten poema bildumek osatzen dute berriki argitaraturiko liburutto hau. Bi egile ezberdin eta, beraz, bi idazmolde ezberdin biltzen dira bertan.\nIñigo Iruretagoienaren Denboraren memorian poemategia izan zen aipatu lehiaketa eta urtean lehen saria jaso zuena, eta bera da txukun argitaratutako lan honetako lehen orrialdeak betetzen dituena ere. Gaztea da Iruretagoiena, 1977an jaioa. Hasieran Lubaki eta gero Kaiero osatu dutenen laguna eta talde horietako partaidea. Dena dela, zarauztarrari poemaren bat edo beste irakurri izan badiogu ere aldizkariren batean, hau da argitaraturiko bere lanik trinkoena. Hamabi poemak osatzen dute Denboraren memorian, eta oraingoan irakurleak antzeman dezake Iruretagoienaren poesiak duen maila. Gazte honek lehendik argitaratutako poema solteren bat irakurri izanagatik ezezik, Cano, Berasaluze eta Iruretagoienak berak prestatu duten Bi itzal ikuskaria ikusi izanagatik ere ezagutu dezake norbaitek egile hau. Esan beharra dago, hala ere, musika, poesia eta bideo irudiak nahasten dituen Bi itzal horretan ezagutu daitekeen Iruretagoiena eta orain hizpide dugun poemategian aurki daitekeena arras ezberdinak direla. Euskal Herriko gatazka dute mintzagai oraintsu aipatu hiru lagunek beren ikuskarian. Amodioa eta natura dira, berriz, Denboraren memorian osatzen duten hamabi poemen ardatza, Euskal Herria ezertarako aipatu gabe.\nBertan, ez da egilearen kokapen geografikoaren inongo arrastorik. Poesia unibertsal baterantz jotzen du idazleak eta unibertsaltasun horretan munduan barrena galtzeko beldur denari amodioa uzten dio iparrorratz modura, literaturaren mapak lagun. Nahikoa narratiboa da bere poesia, beti ere irudi indartsuak agerian direla. Bertsolerroak, berriz, landuak dira eta hori berehala nabarmentzen da irakurketan. Idazkera biziki zaintzen duen egilea dela Iruretagoiena, alegia. Errimarekin asko jolasten du eta, sarritan, ondorioz baita emaitza ederrak lortu ere: “Tristura ez den beste gauzarik nahiz ez jaso zuregandik / ene zainetan odolik ez da amodioa besterik / betiereko penaren zeldan naukazu kondenaturik / denbora eta zure girgilu handi birekin loturik”. Apurka bada ere, idazle berriak agerian jartzean ari den belaunaldi horretan kontuan izan beharreko izena da Iruretagoienarena.\nEzberdina da Mirari Garcia de Cortazar donostiarraren poemategia. Iruretagoienarenaren aldean, ez da hain landua. Zarauztarrarena hobea dela esango genuke, literarioki behintzat. Hiztegiaren erabileran trebatua dela erakusten digu Garcia de Cortazarrek baina, gainontzean, ez diegu indar gehiegirik antzeman haren hitzei. Hala ere, ukaezina da tarteka irudi aski ederrak dakartzatela lan honetako bertsolerroek eta zenbait poema ere aipagarriak dira, Olatu bakoitzak esaterako: “Olatu bakoitzak / ekarri ohi du hondartzara / poema bat; / erdia, hemen / itsas ertzean / uzten du / beste erdia / berarekin darama, / beste portu batean errezitatzeko. / Eta ni / poema osoa entzuteko zain / egoten naiz. / Eta olatuak / beti / poema bat / ekarri ohi du / eta poeta bat / eraman”.\nLiburu xumea da hau, apala. Bi poemategi biltzen dituena, bata bestea baino indartsuagoa. Ez da ahaztu behar, hala ere, lehiaketa batean saritu ostean argitaratutako lanak direla, argitaletxeak “literatura lehiaketa ugarien inguruan sorturiko lanak jende aurrean zabaldu nahi” dituelako sortutako sailean. Beste behin, beraz, eskertzekoa eta nabarmentzekoa Bermingahm etxearen ahalegina.


Irekia Eusko Jaurlaritza - Gobierno Vasco :: II. Bootcamp Enkarterrialde Open Lab-ek nekazaritzako elikagaien eta basoen berrikuntzaren gaiari helduko dio Enkarterrian eta Meatzaldean\nII. Bootcamp Enkarterrialde Open Lab-ek…\nBootcamp_eu2.jpg Iturria: Irekia\nBootcamp_es1.jpg Iturria: Irekia\nEnkarterrialde_Open_LAB_EUS.png Iturria: Irekia\nEnkarterrialde_Open_LAB_CAS.png Iturria: Irekia\nEkitaldiaren helburua da bi sektore horien lehiakortasuna sustatzea Enkarterriko eta Meatzaldeko udalerrietan, produktuaren banaketari eta balioespenari dagokienez, prozesuen digitalizazioa eta bioekonomia oinarritzat hartuta\nElikagaien Kalitate eta Industriako zuzendari Javier Plasenciak nabarmendu du elikaduraren balio kateko berrikuntza eta ekintzailetza eta basogintzako bioekonomia funtsezko lan ardatzak direla Eusko Jaurlaritzarentzat\nEnkarterrialde landa garapenerako elkarteak II. Bootcamp Enkarterrialde Open Lab jarri du abian. Gaur hasiko da ekitaldia, eta abenduaren 3ra arte iraungo du, eta nekazaritzako elikagaien eta basoen berrikuntzari helduko dio, bioekonomia erreferentzia esparrutzat hartuta.\nEusko Jaurlaritzako Ekonomiaren Garapen, Iraunkortasun eta Ingurumeneko Sailak, eskualdeko lehiakortasuna bultzatzeko duen programaren barruan, jardunaldi horietan parte hartuko du HAZI eta Neiker enpresen bidez.\nElikagaien Kalitate eta Industriako zuzendari Javier Plasenciak Bootcamp Open Lab ekitaldiaren inaugurazioan parte hartu du, eta nabarmendu du elikaduraren balio kateko berrikuntza eta ekintzailetza eta basogintzako bioekonomia funtsezko lan ardatzak direla Eusko Jaurlaritzarentzat.\nBerrikuntzari dagokionez, Plasenciak adierazi du Digitalizazio Adimendunaren Garapenerako Estrategia abian jarri dela Elikaduraren eta Gastronomiaren Balio Katean. Horretarako, digitalizazio proiektuak ezarri dira blockchainarekin, Big Datarekin eta beste teknologia batzuekin, eta proiektu oso berritzaileak garatu direla, hala nola presio handiak edo vending osasungarria.\nEkintzailetzari eta enpresei laguntzeari dagokienez, gaur egun Eusko Jaurlaritza ekintzaileei laguntzeko zenbait programa bultzatzen ari da (ONekin, Gaztenek edo Geroa), baita startup azeleratzaileak martxan jartzea ere (EIT Food, Culinary Action).\nHalaber, Plasenciak gogora ekarri du joan den martxoan Bioekonomiaren aldeko Euskal Aliantza sortu zela, garapen iraunkorrarekiko, ingurumenaren errespetuarekiko eta klima aldaketaren aurkako estrategiarekiko konpromisoan aitzindaria den alianza alegia. Aliantza horrek bi helburu ditu jomuga: batetik, enpresa eragileen sare bat sortzea, baliabide biologikoetan oinarritutako produktuak sortzeko eredu ekonomiko hau indartzen laguntzeko; eta, bestetik, erakundeen, zentro teknologikoen eta enpresen arteko lankidetza ezartzea, ekoizpen modu hau haz dadin.\nNekazaritzako elikagaien eta basogintzaren lehiakortasuna sustatzea\nNekazaritzako Elikagaien eta Basogintzaren gaineko II. Bootcamp Enkarterrialde Open Lab honen helburua da bi sektore horien lehiakortasuna sustatzea Enkarterriko eta Meatzaldeko udalerrietan, produktuaren banaketari eta balioespenari dagokienez, prozesuen digitalizazioa eta bioekonomia oinarritzat hartuta.\nHiru jarudunaldiek bina saio izango dituzte: Goizetik, OPEN PROGRAMAZIOA garatzen da, inspirazioan, ikaskuntzan eta konexioan oinarrituta. Arratsaldeko saioak, berriz, LAB PROGRAMAZIOA deitzen dira, eta ekimenei modu praktikoan laguntzera bideratuta daude nagusiki.


Bermeoko Udalak agerraldia egingo du azaroaren 27an, martitzenean, herritarrei udalaren gestioaren berri emateko\nBermeoko Udalak herritarrei egindako gestioaren berri emateko agerraldia egingo du azaroaren 27an, martitzenean, Nestor Basterretxea Aretoan arratsaldeko 19:30ean.\nBertan, Idurre Bidegurenek, Bermeoko alkateak, parte hartuko du eta azken hilabeteetako balorazioa ezagutzera emango du. Ildo horretan, Udal Gobernuak martxan jarritako proiektuak eta aurreikusten dituen ekimenak ere azalduko ditu.\nBidegurenek adierazi duenez, “gai horien eta beste batzuen berri eman nahi diegu herritarrei”. “Ondoren, euren iritziak, galderak eta kezkak adierazteko aukera izango dute eta Udal Gobernuko kideak horiei erantzuna ematen saiatuko gara”, adierazi du.\nBere esanetan, “hitzaldiaren helburua da herritarrek Bermeoko Udalaren egoerari eta gestioari buruzko informazio zuzena, gardena eta lehen eskukoa izatea”. Beraz, bermeotar guztiak gonbidatu ditu agerraldian parte hartzera, “Bermeo, gure herria, denon artean eraikitzen jarraitzeko”.


Turistentzako aplikazio batek irabazi du LHn kultura ekintzailea sustatzen duen Enpresari lehiaketa - Área de prensa - Bizkaia.eus\nTuristentzako aplikazio batek irabazi du LHn kultura ekintzailea sustatzen duen Enpresari lehiaketa\n2020(e)ko irailaren 09(a) 20:30\nLaespada diputatuak eta Mendia lehendakariordeak banatu dituzte aurkeztutako 79 enpresa-ideietatik 10 proiektu saritu dituzten Enpresari sariak. Bere 19 edizioetan, Enpresari lehiaketak 3.000 enpresa-ideia baino gehiago jaso ditu, eta haietako batzuk enpresa bihurtu dira azkenean, DEMA agentziaren laguntzarekin.\nLaespadak: Enpresari gure LHn dagoen talentu ekintzailearen adierazlea da\nBizkaiko Lanbide Heziketan kultura ekintzailea sustatzen duen Enpresari lehiaketako sariak banatzeko ekitaldia egin da gaur, eta Rebeca Lopez Llarenak sortutako «Kaixo Euskadi» izeneko proiektuak jaso du lehen saria. Galdakaoko Andra Mari ikastetxeko ikaslea da eta Euskadira datozen turistentzako web-aplikazio bat asmatu du.\nTeresa Laespada Enplegua, Gizarte Inklusioa eta Berdintasuna Sustatzeko foru-diputatuak eta Idoia Mendia Eusko Jaurlaritzako lehendakariorde eta Lan eta Enpleguko sailburuak banatu dituzte Enpresari sari hauek, eta aurkeztu diren 79 enpresa-ideietatik hamar proiektu saritu dira guztira.\nBere 19 edizioetan, Lanbide Heziketan kultura ekintzailea sustatu nahi duen Enpresari programak 3.000 enpresa-ideia baino gehiago jaso ditu, eta haietako batzuk enpresa bihurtu dira azkenean, DEMA - Enplegu eta Ekintzailetza Foru Agentziaren laguntzarekin (Laesapadaren foru-sailaren mendekoa da agentzia hori).\n«Kaixo Euskadi» proiektu irabazlea web-aplikazio bat da, eta ibilbideen, tailerren, ekitaldien agendaren, tokiko merkataritzaren eta artisautzaren berri ematen die Euskadira datozen eta euskal kulturari buruzko eta gure autonomia-erkidegoan egin dezaketenari buruzko informazioa bilatzen duten turistei.\nBigarren saria Bilboko Zabalburu ikastetxeko ikaslea den Alejandro Ramos Gagoren «Bosque conectado» proiektuari eman zaio. Landa-eremua, basoak eta natura-inguruneak interkonektatutako sentsoreen bidez monitorizatzeko proposamen bat da. Sentsore horiek datuak ematen dizkiote, denbora errealean, kudeaketarako eta prebentziorako aplikazio bati. Informazio horri esker, ereduak sortu ahal izango dira suteen aurrean izan beharreko jarduna zehazteko, edo hobeto ezagutu eta ulertu ahal izango dira ekosistemak, egon daitezkeen aldaketa naturalak edo jarduketa antropogenikoak behatuta.\nHirugarren saria Sopuertako San Viator zentroko ikasle batzuek (Mikel Aparicio Aguirre, María Moreno Giménez eta Maider Calleja Sainz-Aja) osatutako talde batek lortu du, «Triple M» proiektuari esker. Adingabe, gazte eta helduentzako baserri-eskola bat proposatu dute, Galdamesen, non, Montessori metodologia erabilita, aterpe-zerbitzua, tailerrak eta aisialdiko irteerak eskainiko den.\nIrabazi duten hiru proiektu hauek 1.500, 1.200 eta 1.000 euro jaso dituzte, hurrenez hurren. Horrez gainera, beste zazpi proiektuk 500na euro jaso dituzte. Halaber, sari bat eman zaie bideoz egindako bost aurkezpen onenei: ipad bana partaide bakoitzari.\nSariak banatzeko ekitaldian hitz egin duenean, Laespadak nabarmendu du Enpresari programa Bizkaiko Lanbide Heziketan dagoen talentu ekintzailearen adierazle dela. Bestalde, parte hartu dutenen talentua, esfortzua eta sormena eskertu die, eta gogorarazi die DEMA agentziak orain proiektu batean garatutako ideia bat baino ez dena enpresa bihurtzeko laguntza eman ahal diela.


Aperitifak: Geodesia - Agenda - Kultura Zuzendaritza Nagusia - Vianako Printzea Erakundea\nSofía Albero Verdú eta Mireya Martín Larumbek zuzenduko duten Aperitifak honetan Geodesia proiektuan egindako ikerketa prozesua eta jasotako emaitzak azalduko dituzte.\nGeodesia, Nafarroako Foru Erkidegoan egiten ari den agente artistikoen lehenengo mapeoaren izena da, eta helburu horrekin, Uharteko Arte Garaikide Zentroak deitutako egoitza batean garatua izan da.\nBestalde, saio honetan, proiektuaren ezinbesteko zatia den obra, mapari forma ematen diona, aurkeztuko zaio publikoari. Jatorrizko obraren sortzailea, Martín Etxauri Saenz de Murieta, Txo!? da, izan ere, Sofia eta Mireyak, ikus-entzunezko artista eta ikertzailearen laguntza izan dute prozesuan.\nMireya Martín Larumberen inguruan (Iruñea, 1980) artista bisuala, Arte Ederretan Lizentziatua, Generoan aditua, Soziologian masterra du eta master amaierako lana Ikusizko eta genero soziologian egin zuen. Irakasle lanak, artearen eta kulturaren sektoreko lanarekin uztartzen du, sorkuntza artistikoko proiektu pertsonal eta kolektiboak garatzen ditu, ekoizpen lanak, komisariotzak, didaktika, kudeaketa eta proiektuen koordinazioa. Horien artean nabarmentzekoa da artea, kultura garaikidea eta feminismoaren inguruko Fuerza Electro Motriz Festibala edo Parisen antolatzen den COLESP performance taldea. 2018an Pariseko Cité Internationale des Arts-en garatuko du bere proiektu pertsonala.\nSofía Albero Verdúren inguruan (Alcoy, 1985). Artearen historian lizentziatua, Ikusizko arteetan eta hezkuntzan masterra eta Nafarroako Unibertsitate Publikotik Artea eta humanitateetan Doktorea. APAC (Acción Y Promoción De Arte Contemporáneo) kolektiboko kidea da, bertan, arte eta kultura proiektuen komisariotzak garatzen ditu, tartean, FEM Festibala (Fuerza Electro Motriz). Egun ikertzen dituen gaiak: museoen inguruko hezkuntza, bitartekotza eta genero ikuspegia. Inguru museistikoetan bitartekari lan egiten du.\nHilean behin proposamen eta artista desberdin batekin egiten den aisialdirako topaketa informal bat da Aperitifak. Giro lasai batean, parte-hartzaileak bizipenen arlotik, arte garaikideko proposamenetara hurbildu daitezke. Uharte Zentroaren azpialdean proposatzeko, dastatzeko, asmatzeko, ezagutzeko edo probatzeko toki bihurtzen da, artistarekin jardunean.\nDoako jarduera da, adin guztietako herritarrentzat.\n12:00ak eta 14:00ak bitartean, hilabeteko larunbat batean.


Datuen arabera, turismoa igo egin da Mendatan 2012an | Buy Urdaibai\nDatuen arabera, turismoa igo egin da Mendatan 2012an\nGeroz eta jende gehiagok bisitatzen du Mendata; hala adierazten dute, behintzat, turismo-datuek. Horien arabera, bisitarien %10 gehiago hartu du Mendatako truismo-bulegoak 2012. urtean, 2011 eta 2010 urteekin alderatuz. Bestalde, 2011n izandako bisitari kopuru bikoitza igaro da BTT zentrotik 2012an.\nJakitera emon dituzten datuen arabera, 2012ko abuztuan eta irailean izan ditu bisitari gehien Mendatak. Hain zuzen be, urte guztian zehar 1.617 herritarrek bisitatu dute herriko turismo-bulegoa, 2011n 1.467 lagunek bisitatu zuten bitartean. Mendatan kokatuta dagoen Busturialdeko BTT Zentroan, ostera, 1.002 erabiltzaile izan dira; alegia, 2011n baino 524 bisitari baino gehiago.\nBisitarien jatorriari dagokionez, bestalde, Bizkaiko, Gipuzkoako eta Arabako barne-turismoa nabarmenduta agertu da turismo-bulegoak bildutako datuetan. Horiei erreparatuz, ikus daiteke 978 lagun izan direla, hain zuzen be, probintzi horietatik Mendatako turismo-bulegora hurreratu direnak; horietatik %66 Bizkaitik.\nEskualdeko hainbat lagun\nHandik eta hemendik etorritako jendea hartu du Mendatak 2012an, aurreko urteen antzera; hurbilekoak eta urrunekoak. Baina urrun joan barik, Busturialdetik bertatik be hainbat izan dira Mendatako turismo-bulegora gerturatu direnak; guztira, 129.\nBizkaikoak, Gipuzkoakoak eta Arabakoak, bestalde, BTT zentroan be izan dira: guztira, 591; horietatik 339 bizkaitarrak eta 73 Busturialdekoak.\nEspainiako leku ezberdinetako bizilagun be izan dira Mendatan; katalanak, esaterako, 138 lagun turismo-bulegoan eta 87 BTT Zentroan. Nazioarte mailakoen artean, frantziarrak nagusitu dira: 81 izan dira turismo-bulegoan eta 52 BTT Zentroan.


Edurne Larraza eta Olatz Arbelaitz: “Burujabetza prozesuetan teknologiak izan dezakeen garrantzia eta egin dezakeen ekarpena kontuan izanik, gai horri heltzea erabaki dugu” – UEU365\nMaiatzaren 17an egingo da Informatikari Euskaldunen Bilkura Donostian. Aurtengoa XI. edizioa da eta “Burujabetza teknologikoa” izango dute hizpide. Bilkuraren antolaketan lanean ari diren Edurne Larraza eta Olatz Arbelaitzekin hitz egin dugu. Izen-ematea zabalik dago.\nBurujabetza teknologikoa izango da edizio honetako gaia. Zer esan nahi du eta zergatik aukeratu duzue? Informatikari euskaldunen bilkurak bere ibilbidean zehar, Informatika eta teknologiaren alorrean bogan zeuden gaiak lantzea izan du helburu. Baina informatikariok, gure jendartearen parte ere bagara eta hori horrela izanik, gaur egun gure inguruan ematen ari diren burujabetza prozesuek duten garrantziaren jabe izanik, eta prozesu horietan teknologiak izan dezakeen garrantzia eta egin dezakeen ekarpena kontuan izanik, gai horri heltzea erabaki genuen. Beste arlo asko bezala, elikadura esate baterako, askotan, teknologia ere enpresa eta erakunde handi batzuen menpe dago. Ez da erraza izaten ohartzea zenbaterako kontrola duten enpresa horiek gu guztion egunerokoan. Burujabetza zaila da oso baldintza horietan, non nork bere beharrak asetu beharrean enpresa handi horienak asetzen dituen egiten duena egiten duela. Egon badaude ordea beste teknologia batzuk burujabe aritzeko aukerak ematen dutenak, hau da, zertan ari garen jakiteko aukera ematen digutena, eta hori da landu nahi duguna alor desberdinetan.\nIkuspegi desberdinak ekarri nahi izan dituzue programan: instituzioak, herrigintzatik abiatutako ekimenak, arloko profesionalak eta akademia. Zer dela eta? Teknologia digitala, Informatika, gaur egun nonahikoa da eta hari buruzko jakintza alor desberdinetan zabalduta dago, ez dago instituzio edo erakunde jakin batean zentralizatua. Hori horrela izanik, ez genuke nahi ikuspuntu bakar bat edo enpresa gutxi batzuena soilik ekartzea. Horregatik, lau ardatz hautatu ditugu (gehiago izan zitezkeen baina nonbaiten moztu egin behar zen) eta ardatzetako bakoitzean bi ikuspuntu desberdin jaso nahi izan ditugu. Gainera, garrantzitsu deritzogunez burujabetza teknologikoaren aldeko apustua jendarteko alor guztietan egitea, alor guztietako adituen ezagutza eta iritzia jasotzea garrantzitsua iruditu zaigu. Horrela, bazkalondoan tarte bat izango dugu hitzaldietan entzundakoetatik abiatuz guztion artean eztabaidatu eta burujabetza teknologikorako erronkak eta bideak identifikatzeko. Ez ahaztu IEB iragarle izan dela azken urteetan.\nGai nagusiaz gain, bestelako aplikazio eta esperientziak ere izango dute tokia, ezta? Ohi bezala, antolatzaileok jartzen dugu gai nagusia eta jardunaldiaren ildo nagusia, baina Informatikari Euskaldunen Bilkuran beti utzi diogu tartea informatikari eta euskaldun izanik ekarpenak egin nahi dituzten horiei. Tradizionalki alor askotatik etorri izan da jendea baina bereziki hezkuntzatik etorritako informatikari ugari izan ditugu. Horren erakusle da komunikazio deialdi irekian jaso ditugun ekarpenekin bi saio paralelo osatu ditugula, bata hezkuntzari eskainia eta bestea gai nagusiarekin, burujabetzarekin, lotura estua duena.\nEta Puntu.eus-ekin batera Internet eguna ere ospatuko duzue egun horretan. Bai, hala da. Eguna hautatu genuenean ez ginen konturatu Internet eguna zenik. Beranduago, bilkuraren egitura antolatzerakoan, .eus-ekoekin harremanetan jarri eta haiek eman ziguten data eta Internet egunaren kointzidentziaren berri. Hori horrela izanik, ezin egokiago iritzi genion Euskarazko Internet eguna IEBrekin batera antolatzeari. Izan ere, publiko asko partekatzen dute bi ekitaldiok eta konpartitzen ez duten publikoaren kasuan, bestea ezagutu eta erakartzeko balio lezakeelakoan gaude. Elkarlanaren ondorioz, Euskarazko Internet eguna IEBren ondoren ospatuko da eta bien arteko lotura egiteko, .eus-ek haiekin duen harremana baliatuz, puntCATeko lege arduradunaren aurkezpena izango dugu IEBren amaieran. Ez ahaztu!\nXI. bilkura izango da hau. Zertarako jaio zen bilkura eta zer nolakoa funtzioa du? Lehenengo urteetan helburua elkar ezagutzea, informatikaren inguruan euskaraz zegoenaren berri izatea eta komunitatea sortzea zen. Ordutik honako egoera asko aldatu delakoan gaude. Informatikan askoz presentzia handiagoa du euskarak edo askoz gauza gehiago daude euskaraz. Baina puntakoak diren gaiei buruz ikastea, elkarri aurpegia jartzea eta komunitate hori mantentzea oraindik ere garrantzitsua da bilkuretan. Askotan, bilkurak euskal komunitatean teknologiak izan beharko lukeen garapenaren iragarle izan dira. Adibidez, euskal domeinu baten beharra bertan identifikatu zen.\nNori dago zuzenduta bilkura? Ohi bezala, bilkura euskalduna izanik, teknologian interesa duen pertsona orori dago zuzendua. Kasu honetan, teknologiatik hain gertu egon gabe hainbat arlotan burujabetza prozesuan interesa duen eta teknologiak horrelakoetan egin dezakeen ekarpenaren berri izan nahi duen edonork ere ziur asko izango du zer ikasi aurtengo bilkuran.\nMatrikula doan izango da, ezta? Non eman daiteke izena? Matrikula dohainik da baina bazkaltzen geratu nahi duenak aurretik hala adierazi eta 15 euro ordaindu beharko ditu. UEUko web gunean eman daiteke izena.


30 octubre 2013 | Eduplaneta Musical - Part 2\nPublicado el 30 octubre 2013 por David Ureta\nTHE GHOST OF TOM by 6th Grade\nPublicado el 30 octubre 2013 por almudenahh\nUrriak 30: Clifford Brown\nPublicado el 30 octubre 2013 por biotzf\nClifford Brown 1930-eko urriaren 30-ean jaio zan Wilmington deituriko herri batean, eta 25 urte zituela hil zan auto istripu batean, Pennsylvanian 1956-eko abuztuak 26-an.\nGizon hau tronpetista amerikarra izan zan. 15 urterekin hasi zan tronpeta jotzen eta 3 urteren buruan jada nahiko ondo jotzen zuen.\nEsan genezake Miles Davis eta Dizzy Gillespie tronpetisten mailara iritsi zela. Bere influentzia nagusiena Fats Navarro izan zen.\nMusiko hau 1956. urtean auto istripu batean hil arren, ez zen izan bere bizian zehar izan zuen auto istripu bakarra, izan ere 1950. urtean istripu oso larri bat euki zuen eta urte oso bat egon zan kontzertuak eman gabe.\n1952. urtean ospera eramango zuen diskoa grabatu zuen, Chris Powell’s Blue Flames deituriko talde batekin. 1953. urtean, hau da, urte bat beranduago Europa guztitik ibili zan kontzertuak ematen, beraz nahiko ezaguna izan zela esan genezake.\nGizon hau urte gutxi bizi izan bazen ere, geroago jaiotako tronpetisten gain eragin oso handia izan zuen.


berdintasuna, autor en Arabako Mendialdeko Kuadrilla - Cuadrilla Montaña Alavesa\nAuthor Archive for: berdintasuna\nMeanwhile lets just say that we are proud berdintasuna contributed a whooping 8 entries.\n05/03/2021 in berdintasuna /by berdintasuna\nMARTXOAK 8 BERTAN DUGU! JASO DEZAKEZU MUSUKO FUNDA ZURE UDALEAN EDO KUADRILAN! EGIZU BERDINTASUNAREN ALDE!!\n25/11/2020 in berdintasuna /by berdintasuna\nHirugarren urtez jarraian, Bernedo udalerriko emakumeak elkartu egin dira azaroaren 25aren inguruan, emakumeen aurkako indarkeriaren aurkako nazioarteko eguna. Eskerrik asko, aurten ere, Artilezko Asaltoa 2020 egin duzuen emakume guztiei. 2021ean ikusiko dugu elkar.\nLAIA ESKOLAko jarduerak Arabako Mendialdean\n28/09/2020 in Uncategorized @eu /by berdintasuna


KULTUR KUBOA – Zer dakigu Euskaltzaindiaz ? ... - Arrosa\nKultur Kuboa Radio Kultura Irratia 2016/01/18\nEmankizun honetako gai nagusia : Zer dakigu Euskaltzaindiaz ? (Gonbidatua : Xarles Videgain, Euskaltzain eta ikerlaria)\n«Mozart in the Jungle» telesaila.\nMusika : «Tapia ta Leturia » taldearen « Galdurikan nago », « Daughters » taldearen « numbers » eta « Zero 7 » taldearen « Destiny » kantua.\nPosted in Kultur KuboaTagged #euskaltzaindia #leturia #mozart #tapia #videgain #xarles #zero7\nal. Urt 18 , 2016


Origiamiko opari kaxak Flower Toppersekin. Rita Shehan\nOpariak beti itxura berezia apaingarri mota bat gehitzen duzunean. Paperezko dendan arto-loreak eros ditzakezu eta beti opariak ukitu berezi bat gehitu. Erosi arren, lore-paper hauek oso errazak dira etxean egiteko. Ez bakarrik dirua aurreztuko zuk zeuk egiten duzunean, baina koloreak edo paper mota mugagabeak aukeratuz gero, gehitu egingo zaizu. Premade lore-apainketek kolore gutxirekin bakarrik datoz. Zuk zeuk egiten duzunean, zure bidea egiteko aukera duzu!\nLore hauek tamaina 3,75 hazbetekoak dira, baina zuk nahi bezala moztu diezaiokezu zure morroilo digitaleko softwarean. Aukerak amaigabea dira! Paper lore horiek oso ondo koordinatzen dira paper origami kutxa proiektuarekin.\nScrapbook paper edo beste paper mota sendoa\nLore-txantiloia (fitxategiak deskargatzea hemen: pdf, ai., Dxf, eps, wpc eta svg fitxategiak ematen dira)\nbi aldeetako aparra zinta edo aurrez moztutako aparra puntuak\n12 edo 18 milimetroko harribitxia\nsaguaren padraren edo eskulanaren papera\nartisau labana (eskuz ebaketa izanez gero)\narkatza edo luma\nNola egin Paper Lore Osagai bat: 1. urratsa\nDeskargatu digital die fitxategiak edo pdf inprimatu txantiloiak hemen.\nEbaki ebaki harri digitalaren hiru lore-zatiak.\nLore zatiak eskuz ebakitzen badituzu, inprimatu pdf plantilla ebakinen paperarekin 8.5 x 11 orrialdera eta arreta handiz moztu lore-zatiak artisau labana batekin.\nNola egin paper-lore eraztun bat: 2. urratsa\nJarri lore-zatiak saguarekin edo artisau-xafla baten gainean.\nMarraztu lerro bertikalak lerro bakoitzaren lore petal batekin hezur-karpeta batekin.\nNola egin Paper Lore Apaingarria: 3. urratsa\nMarraztu luma edo arkatz bakoitzaren petalo bakoitza bertikalki eta horizontalki. Honek petaloak sakonera eta dimentsioa emango dizkizu.\nNola egin Paper Lore Apaingarria: 4. urratsa\nJarri escuma dot petalaren txantiloi handienaren erdian.\nEz nuen eskumuturreko punturik eskuratu nuen lorea egin nuenean, beraz, bi aldeko aparailu erregularra erabiltzen nuen eta ondo funtzionatu nuen. Zinta zati txikia moztu, papera kendu eta lore txantiloien erdian koka ezazu. Hau lore-apaingarriaren beheko zati izango da.\nAparrazko puntuak edo zinta gehitutako sakonera eta dimentsioa paper loreari gehitzen zaizkio, hiru dimentsioko itxura emanez.\nNola egin paper-lore eraztun bat: 5. urratsa\nJarri bigarren lore petalaren zirkulua beheko petaloetan, goiko argazkian bezala goiko petaloak beheko petalen artean jartzen direla ziurtatuz.\nPrestatu goiko petalo plantilla erdian behera sendo.\nJarri escuma dot edo ebaki-aparra zinta goiko petalo-txantiloiaren erdialdean.\nNola egin Paper Lore Apaingarria: 6. urratsa\nJarri lore petalen zirkulua beste bi lore petalen txantiloietara eta sakatu erdian, ziur egon petaloak elkarri atxikitzen direla ziurtatzeko.\nJarri gomazko puntua edo zinta pieza harribitxiaren atzeko aldean\nAplikatu harribitxiaren papera erdian.\nBiratu zure hatzekin dituen petaloak loreari sakonera emateko.\nAplikatu foam dot edo aparra zinta lorearen behealdean eta opari paketera erantsi.\nEgin zeure Helduen koloreztatzen Book Pages\n3D Paper Snowflake Apaingarriak\nNola egin Mini Liburua\nIzkinak josteko aholkuak eta trikimailuak\nNewcomb College Buztingintza\nCameo (CAM) Proof txanponetan\nFree Saddlebag Style Pocketbook josteko Eredua\nGoi mailako hariak maite ikastea\nPapera Plaka Fish Bowl Artisautza


Roman Zozulia aurrelari ukrainarraren fitxaketa geldiarazi du Madrilgo Alcorcon futbol taldeak, zaleek presio egin ostean, “ideologia faxista” duen jokalaririk ez dutelako nahi. – Euskal Herria ★ Donbass Elkartasun Komitea\nHistoria berriz errepikatu da. 2017ko urtarrilean Sevillako Betis taldeak Román Zozulia jokalaria utzi nahi izan zion Madrilgo Vallecaseko Rayori. Vallekaseko zaleek geldiarazi zuten fitxaketa bere ideologiagatik eta zalaparta eta eztabaida handia eragin zituen kasuak. Zozuliak ez zuen ezta partidu bakar bat ere egin Rayon, eta martxoan kontratua bertan behera utzi zuten. Espainiako Ligak kereila jarri zuen Rayoko hamar jarraitzaileren aurka, hertsapen delituagatik, aurrelaria taldeari uko egitera behartzeagatik. Handik hilabete batzuetara artxibatu zuten epaileek. 2017ko udan, Albacetek fitxatu zuen Zozulia. Han jokatzen aritu da gaur arte. Eta bost urte eta gero, jokalari ukrainarrari beste behin ere esan diote ezetz futbol zaleek. Berriro Madrilen, baina oraingoan Alcorcon hirian.\n“Fitxaketak zatiketa sortzen du, liskarra… Horixe besterik ez genuen behar!”, idatzi du Alcorcongo Peñen Federazioak sare sozialetan. Beste zale talde batzuk zuzenagoak izan dira: “Zozulia ez da abertzalea besterik gabe, Azov talde paramilitar nazia babesten duen faxista da. Pertsona horrek ez du lekurik gure klubean eta gure hirian. Bere ideologiak aurrez aurre talka egiten du gure balioekin”. Alcorcon futbol taldeko beste zale-talde batek: “Akatsa da nazien numerologiarekin argazkiak argitaratu eta bere herrialdeko talde ultra eta faxistei babesa ematen dien jokalari bat fitxatzea, kirolak sustatzen dituen tolerantzia eta errespetu balioekin bateraezina baita”. Herritarren presioak oraingoan ere eragina izan du.\n“Zozulia puto nazi” kasuaren ondorioz, Espainiako futbol profesionalaren historian lehen aldiz partidu bat bertan behera geratu zen “zaleen irainengatik”. 2019ko abenduan, Zozulia Albaceteren deialdian sartu zen Rayoren aurka jokatzeko. Jokalariak Vallecasko berdegunera salto egin zuen eta “Zozulia puto nazi” aldarri bihurtu zen zelaiko animazio harmailetan. Atsedenaldian, Lopez Toca epaileak partida bertan behera uztea erabaki zuen.\nErabakia harrigarria izan zen, besteak beste, Vallecastik kilometro gutxira, futbol-zelaiak daudelako “Puto vasco el que no bote”, beste irain arrazista batzuen artean, sistematikoki oihukatu izan dutelako hamarka luzez.


ALBISTEAK Deskarbonizazio Hub-aren eraikuntza abiatu da Bizkaian\nLehenengo harria jartzeko ekitaldia, Josu Jon Imaz, Unai Rementeria, Iñigo Urkullu, Emiliano Lopez Atxurra eta Gregorio Villalabeitiaren partaidetzarekin.\nPetronor/Repsolek beste aurrerapauso bat eman dute gaur trantsizio energetikoranzko estrategiaren barruan, Bilboko Portuan Deskarbonizazio Hub-eko lanei hasiera emanez. Instalazioek planta bat izango dute, erregai sintetikoak ekoizteko, eraikuntza-lanak hurrengo bi urteetan gauzatuko dira eta inbertsioa 103 milioi eurokoa izango da, hasieran aurreikusitako 80 milioiko inbertsioa nabarmen gaindituz. Gainera, hiri-hondakinen balorizaziorako proiektu bat abiatuko da horietatik karbono baxuko energia lortzeko helburuz.\nIñigo Urkullu lehendakariaren aurrean, Emiliano López Atxurra Petronorreko presidenteak lanen hasiera iragarri du gaurko ekitaldian, Josu Jon Imaz Repsoleko kontseilari ordezkaria, Gregorio Villalabeitia Kutxabankeko presidentea, Unai Rementeria Bizkaiko ahaldun nagusia eta Arantxa Tapia Ekonomiaren Garapen, Iraunkortasun eta Ingurumeneko sailburua bertan zirela, besteak beste.\nHonela, Petronor/Repsolek hasiera eman diote Enagas, Energiaren Euskal Erakundea (EVE), Aramco eta estatu zein nazioarte mailako beste bazkide batzuk dituen baterako proiektu handi honi. Proiektu hauek Hidrogenoaren Euskal Korridoreko ekimenei lotuta daude.\nEmiliano López Atxurra Petronorreko presidenteak adierazi duenez, “proiektu honetan oraina, iragana eta geroa uztartu ditugu, izan ere Portu hau Petronorren historiari eta orainari lotuta dago. Orain etorkizunari ere bai. Trantsizio energetikoa jasangarria eta inklusiboa izan dadin defendatu dugun neutraltasun teknologikoak eredu garbia du gaur hemen”.\nJosu Jon Imaz Repsoleko Kontseilari Ordezkariaren esanetan, “deskarbonizazio eraginkor eta jasangarriaren alde hartu dugun konpromisoak 103 milioi euroko inbertsioa ekarri du deskarbonizatutako industria-instalazio berrietan, kalitateko enplegua sortuz eta gure industriaren indarra eta lehiakortasuna sustatuz”. Imazek adierazi duenez, “proiektuak inplikatutako teknologiak probatzeko aukera emango digu, eta munduan lehenengo aldiz erabiliko dira hemen, Bizkaian.”\nGregorio Villalabeitia Kutxabankeko Presidenteak zorionak eman dizkio Petronorri, “izan ere, proiektu honek oinarriak finkatu ditu Euskadi hidrogeno berdearen sorkuntzaren mapan kokatzeko, hauxe izango baita etorkizun hurbileko erreferentziazko erregai jasangarrietako bat. Eta babesa adierazi nahi diogu Petronorri etorkizuneko energiaranzko trantsizioaren inguruko hautabide estrategikoetan.”\nIñigo Urkullu lehendakariak azpimarratu du deskarbonizazioak energia berriztagarrien aldeko apustu argia eskatzen duela, “garapenaren, berrikuntzaren, teknologiaren, inbertsioaren eta industriaren aldeko apustua. Deskarbonizazio-huba lehen harria da, baina, ondoren, beste batzuk etorriko dira”.\nErregai sintetikoak ekoizteko plantak, 103 milioi euroko inbertsioa tarteko, ura eta atmosferatik kendutako CO2a baino ez ditu lehengaitzat erabiliko zero arrastoko erregaiak ekoizteko, eta ezaugarri horiek dituen munduko instalaziorik handienetakoa izango da. Erregai sintetiko horiek egungo edozein ibilgailutan erabili ahal izango dira, automobiletan, kamioietan, itsasontzietan edo hegazkinetan.\nErregai sintetikoak zero isurpen garbikoak izango dira, hau da, horien erabileran isuriko den CO2 kopurua ekoizpenean erabilitako bera izango da, orekari eutsiz. Ekoizpen-instalazio hau 10 MWeko elektrolizagailu batek sortutako hidrogeno berriztagarriaz elikatuko da.\nGainera, balioztatzeko-egitasmo batean lanean ari da, ingurunean sortutako hiri-hondakinak erabiliko dituena (papera, kartoia, plastikoak edo oihalak) energia bihurtzeko. Ekoitzitako erregaia Petronorrek kontsumitzen dituen erregai tradizionalen zati bat ordezteko erabiliko da.